October 25, 2016 22:06 - Qafqaz Xəbər Agentliyi - qafqaznews.az\nGünOctober 25, 2016 22:06\nKənd Təsərrüfatı Nazirliyində imtahanla işə qəbul olan gəncin başına açılan dəhşətli oyunlar – ŞOK\nOctober 25, 2016 22:06 Admin\nKənd Təsərrüfatı Nazirliyində Dövlət Qulluğu Məsələləri üzrə Komissiya tərəfindən keçirilmiş müsabiqədən uğurla keçən gəncin yerinə tapşırıqla adam götürüblər. Bu barədə AZXEBER.COM-a Əsədov Anar Əsədulla oğlu Ətraflı →\nŞəkidə “Mersedes” “07” ilə toqquşdu – VİDEO – FOTO\nOctober 25, 2016 21:45 Admin\nBu gün saat 13:00 radələrində Şəkidə yol qəzası baş verib. ARB Şəki xəbər verir ki, Şəki şəhər sakini Nəbiyev Fərhad Allahverdi oğlunun idarə etdiyi 99 FN 378 Ətraflı →\nSürüşmələr nədən yaranır? – VİDEO – FOTO\nOctober 25, 2016 21:42 Admin\nARB TV xəbər verir ki, ölkənin dörd bir yanında baş verən torpaq sürüşmələri səngimək bilmir. Bəs, torpaqlarımız niyə sürüşür? 1991-ci ilə qədər Şamaxıda mövcud olan Ətraflı →\nŞamaxıda yol çökdü – 4 kəndlə əlaqə çətinləşdi – VİDEO – FOTO\nOctober 25, 2016 21:33 Admin\nŞamaxı – İsmayıllı bölgəsində sürüşmələr səngimək bilmir. ARB TV xəbər verir ki, yağan güclü yağışlardan sonra artıq bir həftədir ki, rayon ərazisində mövcud olan sürüşmə Ətraflı →\nBank kassiri taksi sürücüsü oldu – FOTOLAR\nOctober 25, 2016 21:29 Admin\nTaksi sürücüsü əmindir ki, öz kişi həmkarlarından şəhəri pis tanımır, kişi sərnişinlər isə sükan arxasındakı qadına hörmətlə yanaşırlar. Sputnik xəbər verir ki, məktəb, bank kimi Ətraflı →\nAzərbaycanın futbol üzrə millisinin keçmiş baş məşqçisi vəfat edib\nOctober 25, 2016 20:46 Admin\nVeteran futbolçu və baş məşqçi Karlos Alberto Torres vəfat edib. Apasport.az saytının məlumatına görə, braziliyalı mütəxəssis bu gün 72 yaşında ürək tutmasından dünyasını dəyişib. 1970-ci Ətraflı →\nAzərbaycanda polisə qanunsuz idman mərc oyunları ilə bağlı yeni səlahiyyət verilib\nOctober 25, 2016 20:43 Admin\nAzərbaycanda daxili işlər (polis) orqanlarına qanunsuz olaraq lotereyaların və idman mərc oyunlarının təşkili və ya keçirilməsi ilə əlaqədar cinayət işləri üzrə ibtidai istintaq aparmaq səlahiyyəti Ətraflı →\n“Əti də dərmandır, buynuzu da” – Maral saxlayan fermerlə reportaj\nOctober 25, 2016 20:39 Admin\nVladimir Meşşeryakov 75 yaşındadır. Əslən Qafqazdandır, daha dəqiq desək, Şimali Osetiyadan. Amma az qala, yarım əsrdir ki, Rusiyanın Altay Respublikasında məskən salıb. Burda maral yetişdirməklə Ətraflı →\n“İşçisənsə yerini bilməlisən” – Əhməd Mustafayev “Dostlar”ın dağılmasından danışdı – VİDEO – FOTO\nOctober 25, 2016 20:36 Admin\n“Qruplar toyla efiri səhv salırlar” “Əhməd Mustafayev keçmiş qrup üzvlərinin adlarını çəkmədi” ARB TV-nin efirində yayımlanan “Gəlin danışaq” proqramının qonağı olan müğənni Əhməd Mustafayev maraqlı və olduqca sərt açıqlamalar verib. Əvvəllər Ətraflı →\nAraq əvəzinə sirkə turşusu içdi, həyatından oldu – VİDEO – FOTO\nOctober 25, 2016 20:34 Admin\nQax sakininin araqla sirkə turşusunu səhv salması onu həyatından etdi. ARB TV xəbər verir ki, Qax şəhəri Yunus Əmrə küçəsi, ev 15 ünvanında yaşayan 65 yaşlı İlidon Babacanaşvili Ətraflı →\nOctober 25, 2016 20:15 Admin\nƏdliyyə Nazirliyinin Penitensiar Xidmətində 28 May – Respublika günü münasibətilə elan edilən Amnistiya Aktının icrası başa çatdırılıb. Penitensiar Xidmətin ictimaiyyətlə əlaqələr şöbəsindən APA-ya verilən məlumata Ətraflı →\nİnsanı dəli edəcək ən səssiz yer – VİDEO\nOctober 25, 2016 19:48 Admin\nDünyanın ən səssiz otağı ABŞ-ın Minnesota ştatının Minneapolis şəhərində yerləşir. Ən səssiz deyirik, çünki insan qulağının eşidə biləcəyi ən aşağı şiddət 0 desibel olduğu halda, Ətraflı →\nAzərbaycana narkotik gətirib satmaq istəyən İran vətəndaşı saxlanıldı – VİDEO – FOTO\nOctober 25, 2016 19:33 Admin\nAstara Rayon Polis Şöbəsi əməkdaşları İran İslam Respublikasından qaçaqmalçılıq yolu ilə narkotik maddəni ölkəmizə gətirib satmaq istəyən şəxsləri saxlayıb. ARB TV xəbər verir ki, Astara Ətraflı →\n“Qalib gəlsəydik, daha yaxşı olardı” – Samir Abasov\nOctober 25, 2016 19:17 Admin\n“Qəbələ” ilə az müddət öncə oynamışdıq. Bu oyuna başqa cür hazırlaşmışdıq. Uduzmaq niyyətində deyildik”. Apasport.az saytının məlumatına görə, bu sözləri “Sumqayıt”ın baş məşqçisi Samir Abasov Ətraflı →\nXorvatiya Prezidentinin Azərbaycana səfəri başa çatıb\nOctober 25, 2016 18:45 Admin\nXorvatiya Respublikasının Prezidenti xanım Kolinda Qrabar-KitaroviçinAzərbaycan Respublikasına rəsmi səfəri başa çatıb. Prezidentin mətbuat xidmətindən Oxu.Az-a verilən məlumata görə, hər iki ölkənin dövlət bayraqlarının dalğalandığı Heydər Əliyev Ətraflı →\n“Atamı, qardaşımı, ərimi itirdim, amma…” Xalq artisti ürəkləri dağladı – VİDEO\nOctober 25, 2016 18:35 Admin\n“Onun itkisi dəhşətli idi” ARB TV-nin “Ömrün fəsilləri” verilişinin qonağı olan xalq artisti Cənnət Səlimova maraqlı açıqlamalar verib. Tanınmış sənətçi kədərli xatirələrini bölüşüb: “Həyat yoldaşım, Ətraflı →\nNə edirsən, Spaletti? – Video\nOctober 25, 2016 18:11 Admin\n“Roma”nın baş məşqçisi Luçano Spalleti İtalia A seriyasında “Palermo”yə 4:1 hesabı ilə qalib gəldikləri oyundan sonra keçirdiyi mətbuat konfransında etdiyi hərəkəti ilə diqqət çəkib. Qol.az-ın Ətraflı →\nNazir müavini: “Rabitə və Yüksək Texnologiyalar Nazirliyinin bəzi rəsmiləri ciddi qanun pozuntularına yol verib”\nOctober 25, 2016 18:10 Admin\n“2015-ci ilin sonlarından Baş prokuror yanında Korrupsiyaya Qarşı Baş İdarəsi tərəfindən Rabitə və Yüksək Texnologiyalar Nazirliyində aparılan yoxlamalar nəticəsində ayrı-ayrı rəsmi şəxsləri tərəfindən ciddi qanun Ətraflı →\nRüfət Quliyev bu il də Bosco Conference-in açılışını edib-FOTO\nOctober 25, 2016 17:58 Admin\nMilli Məclisin İqtisadi siyasət, sənaye və sahibkarlıq Komitəsinin üzvü, professor Rüfət Quliyev oktyabr ayının 25-də Bosco Conference-in hər il keçirilən beynəlxalq konfransının Bakıdakı JW Mariott Ətraflı →\nOctober 25, 2016 17:48 Admin\nDaxili işlər orqanlarında yeni təyinat olub. Daxili işlər naziri, general-polkovnik Ramil Usubovun əmri ilə Ayxan Bağırov Səbail Rayon Polis İdarəsinin 39-cu Polis Bölməsinin rəisi təyin Ətraflı →\n”Maşallah Əhmədov mənə 350 min manat ziyan vurub”\nOctober 25, 2016 17:25 Admin\nBu gün Bakı Ağır Cinayətlər Məhkəməsində tanınmış futbolçu Maşallah Əhmədovun cinayət işi üzrə növbəti məhkəmə prosesi keçirilib. Virtualaz.org-un yaydığı xəbərə görə, prosesdə zərərçəkmiş Yusif Əzizov Ətraflı →\nSüpürgəçinin milyon yarımlıq çantası tapılmadı\nOctober 25, 2016 17:20 Admin\nMoskvada “Qazprom” şirkətinin süpürgəçisi Rusiya Daxili İşlər Nazirliyindən oğurlanmış çantasının tapılmasını tələb edir. Virtualaz.org Rusiya mətbuatına istinadən xəbər verir ki, 45 yaşlı Moskva sakini Mariya Ətraflı →\nAzərbaycanda avtomobil yolu çökdü – kəndlə əlaqə kəsildi\nOctober 25, 2016 17:16 Admin\n20 min nəfər əhalinin yaşadığı, 23 yaşayış məntəqəsini birləşdirən, yenicə istifadəyə verilmiş Cəlilabad-Astanlı-Cəngan-Soltankənd avtomobil yolunun Soltankənd hissəsi çöküb. Bu barədə SalamNews-a kənd sakinləri məlumat veriblər. Ətraflı →\nOctober 25, 2016 15:24 Admin\nÖtən gün müğənni Günel Zeynalovanın Türkiyədə nişan mərasimi keçirilib. Qafqaznews.az AzNews.az-a istinadən xəbər verir ki, ifaçının atası Rəhman Zeynalov nişan mərasiminə ailəyə yaxın qonaqların dəvət olunduğunu Ətraflı →\n“Çox tərlədim, inşallah, atam buna baxmaz” – VİDEO – FOTO\nOctober 25, 2016 15:19 Admin\n“2 ildir sevgiliyik, hər şey normaldır” Türkiyəli müğənni Dərya Uluğ ARB TV-nin “Türk şou-maqazin” verilişinə maraqlı açıqlamalar verib. “Okyanus” mahnısı ilə sevilən müğənni şəxsi həyatı Ətraflı →\n“Mən “cukkole-bukkole” mahnılar oxumuram” – Kərim (VİDEO – FOTO)\nOctober 25, 2016 15:16 Admin\n“4-5 uşaq istəyirəm” “O insanla duetimi eşidəndə deyəcəksiz ki, halal olsun sənə” Kərim Abbasovdan sənəti və ailəsi haqda eksklüziv açıqlamalar. Müğənni Kərim Abbasov “ARB Ulduz”da Ətraflı →\nOctober 25, 2016 15:10 Admin\n“Azərbaycanda qeyri-sabitlik yaratmaq istəyində olan, dindən sui-istifadə edən, qarmaqarışıqlıq, məzhəblərarası ziddiyyətlərə hesablanan təkfirçiliyin qarşısını almaq üçün dövlətimizlə çiyin-çiyinə dayanmalı, dövlətçilik maraqlarımızı müdafiə etməliyik” İçərişəhər Cümə Ətraflı →\nKöpək balığı Meksika sahillərində dalğıclara hücum edib – FOTO+VİDEO\nOctober 25, 2016 14:53 October 25, 2016 14:56 Admin\nMeksikalı dalğıclar ikinci doğum günlərini qeyd edə bilərlər. Quadalupe sahillərində onlara köpək balığı hücum edib, amma onlar yıtıcıdan xilas ola biliblər. Oxu.Az MİR 24-ə istinadən Ətraflı →\nİslandiya dünyada ən dərin və qaynar quyunu qazır\nOctober 25, 2016 14:40 Admin\nİslandiyada ərimiş maqmanın enerjisindən istifadə üçün ən dərin quyu qazılacaq. Bu yeni növ geotermal stansiya olacaq. Oxu.Az bu barədə Gazeta.ru-ya istinadən xəbər verir. Layihənin təsisçiləri torpaq Ətraflı →\nAİ-nin qərarından sonra beş ölkə Rusiyaya qarşı sanksiyaların müddətini artırıb\nOctober 25, 2016 14:15 October 25, 2016 14:22 Admin\nUkraynanın da sırasında olduğu beş ölkə Avropa İttifaqının (Aİ) qərarından sonra Rusiyaya qarşı sanksiyaların müddətinin artırılmasını qərara alıblar. Oxu.Az xəbər verir ki, bu barədə Aİ-nin saytında məlumat Ətraflı →\nOctober 25, 2016 14:11 Admin\nBu gün görkəmli Azərbaycanın görkəmli opera və estrada müğənnisi (bariton), bəstəkar, SSRİ Xalq artisti Müslüm Maqomayevin anım günüdür. Oxu.Az xəbər verir ki, Müslüm Məhəmməd oğlu Maqomayev 1942-ci Ətraflı →\nOctober 25, 2016 14:09 Admin\nSizinlə eyni soyadı daşıyan insanların harada olduqları haqda heç fikirləşmisiniz? Qafqaznews.az technote.az saytına istinadən xəbər verir ki, “Forebears” adlı veb-saytında 11 milyon soyad öz əksini Ətraflı →\nOctober 25, 2016 14:01 Admin\nBakı və Abşeron yarımadasında oktyabrın 26-da bəzi yerlərdə arabir yağış yağacağı gözlənilir. Mülayim şimal-şərq küləyi əsəcək. Ekologiya və Təbii Sərvətlər Nazirliyindən verilən məlumata görə, havanın Ətraflı →\n“Facebook”da videolarla bağlı yeni funksiya\nOctober 25, 2016 13:49 Admin\n“Facebook” sosial şəbəkəsinin yeni funksiyası videonu televizora translyasiya etməyə imkan verəcək. Yeni xidmətdən istifadə üçün “Chromecast” və ya “Apple TV” televizor qurğuları tələb olunur. Qafqaznews.az Ətraflı →\nTovuz şəhərində Məmməd Əmin Rəsulzadə küçəsinə biganəlik göstərilir? FOTOLAR\nOctober 25, 2016 12:34 October 25, 2016 18:09 Admin\nSakinlər RİH başçısı Tofiq Zeynalova dərdlərini deyə bilmirlər Rayonun baş memarı Rəşid Həsənov: “Bilirsiniz, o vaxt orda kanalizasiya xətti ilə bağlı qazıntı işləri aparıldı, sonra Ətraflı →\nOctober 25, 2016 12:24 Admin\nKanadanın Laval Universitetində çalışan astronavtlar kosmosdan gələn 234 sirli siqnalı qeydə alıblar Publika.az xarici mediaya istinadən xəbər verir ki, astronavtlar Ermanno Borra və Erik Trottier Ətraflı →\nOctober 25, 2016 11:53 Admin\nOktyabrın 25-də Bakıda Azərbaycan-Xorvatiya biznes forumu keçirilib Oxu.Az xəbər verir ki, Azərbaycan Prezidenti İlham Əliyev və ölkəmizdə rəsmi səfərdə olan Xorvatiya Respublikasının Prezidenti xanım Kolinda Ətraflı →\n“Bakcell” media qurumuna əlavə “borc” ödətdirmək istəyir?\nOctober 25, 2016 11:35 September 20, 2018 16:26 Admin\n“Agentliyimizin fəaliyyəti “Bakcell” üzündən axsaya bilər” Oktyabrın 19-da LEGION.AZ-da ““Bakcell” dən imtina edən şirkətlər süründürməçiliyə məruz qalıb” başlıqlı yazı dərc olunmuşdu. Həmin yazıda bildirilir ki, Ətraflı →\nOctober 25, 2016 11:19 Admin\nABŞ-dan olan alimlər Bermud üçbucağı fenomeninin (ona Şeytan üçbucağı da deyilir) Atlantik okeanının şimalında Florida, Bermud adaları və Puerto-Rikonu birləşdirən şərti xətlərin əhatə etdiyi 500 Ətraflı →\nOctober 25, 2016 11:15 Admin\nAzərbaycan şahmatçısı, 2013-cü il üzrə dünya çempionu Şəhriyar Məmmədyarov Özbəkistanın paytaxtı Daşkənddə Əmir Teymurun 680 illiyinə həsr olunmuş beynəlxalq şahmat turnirin qalibi olub Qafqaznews.az Report-a Ətraflı →\nABŞ xəbərdarlıq edir: Türkiyədə…\nOctober 25, 2016 10:51 Admin\nDövlət Departamenti ABŞ vətəndaşlarına Türkiyədə terror təhlükəsinin əvvəlki kimi yüksək olması barədə xəbərdarlıq edib Trend-in məlumatına görə, bazar günü dərc olunan xəbərdarlıqda bildirilir ki, Dövlət Ətraflı →\nAzərbaycan nefti 1 %-ə qədər ucuzlaşıb\nOctober 25, 2016 10:36 Admin\nAzərbaycanın dünya bazarına çıxararaq satdığı “Azeri LT CIF” markalı xam neftin bir barelinin qiyməti 0,37 dollar və yaxud 0,70% azalıb “Azeri LT CIF” markalı neftin Ətraflı →\nYağıntılar intensivləşərsə, Zığda təhlükəli vəziyyət yarana bilər\nOctober 25, 2016 10:31 Admin\n“Son günlər əraziyə düşən atmosfer yağıntılarının təsirindən sürüşmə, çökmə, oturma proseslərinin dinamikasında aktivlik müşahidə edilir” Bunu Modern.az-a açıqlamasında Ekologiya və Təbii Sərvətlər Nazirliyinin (ESTN) Geoloji Ətraflı →\nOctober 25, 2016 10:23 Admin\nXaləddin İsgəndərov Binəqədidə yaranmış bataqlığın badına gedə bilər; Vergilər naziri yaxın qohumu olan başçını bu dəfə xilas edə biləcəkmi? İsgəndərovun Prezident Administrasiyasında sərt danlandığı, ona Ətraflı →\nÇin gələn il Aya qayıdan aparat göndərəcək\nOctober 25, 2016 10:21 Admin\nAzPolitika.info xarici KİV-ə istinadla xəbər verir ki, Çin Xalq Respublikası (ÇXR) artıq növbəti ildə Yerin yeganə peyki olan Aya geri qayıda bilən aparat göndərmək fikrindədir. Ətraflı →\nErməni silahlı bölmələri iriçaplı pulemyotlardan atəşkəsi 18 dəfə pozub\nOctober 25, 2016 10:14 Admin\nOctober 25, 2016 10:13 Admin\nAzərbaycan Mərkəzi Bankı 25 oktyabr tarixinə valyuta məzənnələrini açıqlayıb. Mərkəzi Bankdan verilən məlumata görə, oktyabrın 25ə olan rəsmi məzənnələr bülleteninə əsasən, ABŞ dollarının rəsmi məzənnəsi Ətraflı →\nOctober 25, 2016 10:12 Admin\nSumqayıtda intihar hadisəsi baş verib. Bu barədə Trend-ə Sumqayıt şəhər Prokurorluğundan məlumat verilib. Hadisə oktyabrın 24-də axşam saatlarında şəhərin 45-ci məhəlləsində baş verib. Sumqayıt şəhərində Ətraflı →\nOctober 25, 2016 10:10 Admin\nABŞ Dövlət Katibi Con Kerri ilə Rusiya Xarici İşlər naziri Sergey Lavrov Hələbdəki böhranlı vəziyyətin həll yolu ilə bağlı fikir mübadiləsi aparıblar. Axar.az xəbər verir Ətraflı →\nUruqvayın keçmiş prezidenti dünyasını dəyişib\nOctober 25, 2016 09:44 Admin\nUruqvayın keçmiş prezidenti Xorxe Batle 88 yaşında dünyasını dəyişib “Report”un məlumatına görə, bu barədə “TASS” agentliyi məlumat yayıb.Oktyabrın 13-də keçmiş prezident huşunu itirmiş və xəstəxanaya Ətraflı →\nOctober 25, 2016 09:26 October 25, 2016 09:34 Admin\nBeynəlxalq Avtovağzal Kompleskinin Ticarət Mərkəzi bu gün səhər saatlarından fəaliyyətini dayandırıb. Fins.az-ın tcarət mərkəzindən əldə etdiyi məlumata görə, mağazalar bağlanıb. Səbəb kimi Avtovağzal ərazisinə Vergilər Ətraflı →\nDepressiya insan ömrünü 6 il qısaldır\nOctober 25, 2016 09:14 Admin\nNiderland alimləri apardıqları tədqiqat nəticəsində bu qənaətə gəliblər. 2400 nəfər üzərində aparılan araşdırma nəticəsində depressiyanın insanın səhhətinə mənfi nəticələri üzə çıxıb. Tez-tez depressiyaya düşən insanın ömrü Ətraflı →


UNESCO-nun mənzil-qərargahında “Su, meqapolislər və iqlim dəyişiklikləri” mövzusunda müşavirə keçirilir\nUNESCO-nun mənzil-qərargahında BMT-nin iqlim dəyişikliklərinə dair Konfransı çərçivəsində “Su, meqapolislər və iqlim dəyişiklikləri” mövzusunda müşavirə keçirilir. BMT-nin Paris sammitinə paralel keçirilən müşavirənin iştirakçıları böyük şəhərlərin qlobal istiləşmənin nəticələrinə uyğunlaşması yollarını müzakirə edirlər.\nMeqapolislər bir çox çətinliklərlə üzləşirlər, lakin məhz bu şəhərlər böyük ehtiyatlara, o cümlədən bu cür çətinliklərin öhdəsindən gəlmək üçün zəruri olan texniki, elmi və insan ehtiyatlarına malikdir.\nAZƏRTAC BMT-nin Xəbərlər Mərkəzinə istinadla xəbər verir ki, “Su, meqapolislər və iqlim dəyişiklikləri” beynəlxalq müşavirəsi meqapolislərin nümayəndələrinə və dünya ekspertlərinə şəhər sakinlərinin iqlim dəyişikliklərinin nəticələrinə uyğunlaşması yolları haqqında fikir mübadiləsi aparmağa imkan verəcək. Konfransda 12 meqapolis, o cümlədən Bombey, Buenos-Ayres, Çikaqo, İstanbul, Laqos, London, Manila, Mexiko, Nyu-York, Paris, Pekin, San-Paulu və Tokio haqqında tematik araşdırmalar təqdim olunacaq.\nMüşavirə ümumi platforma yaratmaq çağırışı ilə başa çatacaq. Bu platformanın köməyi ilə böyük şəhərlərdə su ehtiyatlarının idarə olunması və iqlim dəyişikliklərinə uyğunlaşma üzrə layihələr işləyib hazırlamaq mümkün olacaq.\nQeyd edək ki, 2011-ci ildən etibarən dünya əhalisinin yarısından çoxu şəhərlərdə yaşayır. Meqapolislərin və əhalisinin sayı 10 milyon nəfərdən çox olan şəhərlərin sürətlə artması müşahidə olunur. Spesifikası, əhalinin, malların və xidmətlərin cəmləşməsi səbəbindən meqapolislərin ən zəif yeri su ilə bağlı risklərdir. İqlim dəyişiklərinin – daşqınların, su mənbələrinin çirklənməsinin, su çatışmazlığının nəticələri ilə bağlı vəziyyət kəskinləşir.\nXəbərin orijinal ünvanı: http://azertag.az/xeber/UNESCO_nun_menzil_qerargahinda_Su_meqapolisler_ve_iqlim_deyisiklikleri_movzusunda_musavire_kechirilir-907670\nUNESCO-nun mənzil-qərargahında Su meqapolislər iqlim dəyişiklikləri mövzusunda müşavirə keçirilir


İDDİAÇI: "Hakimlər Həqiqət Əhmədova və Qumru Əliyeva, məhkəmə icrasçısı Fəxrəddin Şahhüseynov qəbul etdikləri ədalətsiz Qərar və Qətnamə, tərtib etdikləri saxta protokol ilə, birbaşa, dövlət başçısının iş adamlarını hərtərəfli dəstəkləməsi əleyhinə olduqlarını ortaya qoydular!"\nAzərbaycan Prezidenti İlham Əliyev cənabları həmişə öz çıxışlarında xüsusi olaraq onu vurğulayıb ki, ölkə biznesinə mane olanlar, birbaşa, dövlətimizə xəyanət edirlər. Məhz buna görə də, iş adamlarının fəaliyyətinə müdaxilə edənlər ciddi cəzalandırılır. Dövlət başçısı qəti şəkildə onu deyib ki, bu, bundan sonra da belə olacaq: "Artıq ictimaiyyət də bunu görür və görəcək. Son vaxtlar qəbul edilmiş qanunlar və sərəncamlar, verilmiş qərarlar da bu məqsədi güdür ki, sahibkarlara heç kim mane olmasın, süni əngəllər aradan götürülsün, onlar maksimum dərəcədə sərbəst, rahat şəraitdə işləsinlər, vəsait qoyub, iş yerləri yaratsınlar. Beləcə, ölkənin biznes mühiti daha da yaxşılaşsın. Çünki hər bir dövlətin yüksək səviyyədə hərtərəfli inkişafında, onun azad biznesinin vəziyyəti və sahibkarlıq mühitinin durumu mühüm əhəmiyyət kəsb edir".\nÇox təəssüf ki, möhtərəm Prezidentin çıxışlarındakı bu və bu kimi ciddi xəbərdarlıqlara belə baxmayaraq, pul qoyub, özlərinə iş yerləri yaradanlar, indinin özündə də, maddi maraqlar uğrundakı intriqalar və səs-küylü qalmaqallar çərçivəsində incidilir. Bu isə, sonda, onların iş üçün qoyduqları külli miqdarda maddi vəsaitin havaya sovrulması anlamına gətirib çıxarır. Dəhşət ondadır ki, əvvəllər olduğu kimi, indinin özündə də, belə açıq qanunsuzluqlara daha çox məhkəmələrdə əl atılır və bütün bunlar dövlət rəhbərinin əhalinin güzəranını yaxşılaşdırmaq, ölkədə sahibkarlığı daha da inkişaf etdirmək, yeni iş yerləri açmaq, cəmiyyətdə qarşılıqlı anlaşma və dialoq yaratmaq, vətəndaş məmnunluğunu hər sahədə təmin etmək sahəsində apardığı böyük işlər fonunda baş verir. Çox təəssüf ki, belə bir şəraitdə bir çox vəzifə sahibləri, hətta ədalət carçıları ictimai və dövlət mənafeyini deyil, şəxsi maraqlarını hər şeydən üstün tuturlar. Bu isə, getdikcə artan haqlı ictimai narazılığın başlıca səbəbinə çevrilir.\nElə, araz.az-ın bu yazısında barəsində danışacağımız xanım iş adamı Tahirə Mirzəyeva da, bir müddətdir ki, belə bir təhlükənin məngənəsindədir və bu çətinlikdən necə çıxacağına ümidi qalmayıb. Çünki əsas günahkarlardan başqa, haqq-ədalət müdafiəçisi olan məhkəmə hakimləri belə, onun özü ilə bərabər, yaratdığı iş yerinin də başlarına oyunlar açmaqdan, zərrə qədər də olsa, çəkinmək istəməyiblər. Baxmayaraq ki, külli miqdarda pulunu xərcləyərək, icarəyə götürdüyü obyektdə özünə hər bir şəraitə malik çörəkbişirmə sexi quran bu kiçik sahibkarın başına oyun açıb, olmazın müsibət gətirənlər, xeyli müddətdir onun biznesinə daha ciddi formada tənəzzül dövrü yaşadırlar. Hərtərəfli ziyana düsən iş adamı isə, nə edəcəyini bilmir. Çünki başına gətirilənlərlə bağlı və hərtərəfli kömək üçün aidiyyatı digər dövlət qurumları rəhbərlərinin adlarına yazdığı şikayət xarakterli çoxsaylı müraciətləri də, indiyədək cavabsız qalaraq, yaxşı bir nəticə verməyib. Bu biganəliyin və saymamazlığın ən pis nəticəsi isə odur ki, adını yuxarılarla bağlayan, istədiyini etməkdən çəkinməyən əsas günahkarın -- icarədarın, eləcə də ona yaxın olanların xətrlərinə dəyən tapılmır ki, tapılmır.\nYeri gəlmişkən, onu da qeyd edək ki, hakimlərin işə ədalətli yanaşmadığını görən və ümidi hər yerdən kəsilən iş adamı,\nistəyinin tezliklə reallaşması ümidiylə, sonda, son ümidlərinə -- ölkə başçısına, Birinci vitse-prezidentə və Məhkəmə-Hüquq Şurası sədrinə, eləcə də ölkənin media vasitələrinin rəhbərlərinə üz tutaraq, əsas günahkarlar tərəfindən başına gətirilənlərin qısa xülasəsi olan Müraciətini, kömək üçün onların adlarına ünvanlayıb. Bir müddətdir naəlac qalan iş adamı inanır və ümid edir ki, bu yüksək səlahiyyət sahibləri və ölkə mətbuatının rəhbərləri bu ciddi məsələyə biganə qalmayacaq, onların bu işə müdaxilələri ilə, tezliklə ədalət bərpa olunacaq, haqq öz yerini tapacaq.\nBu yerdə onu da qeyd etməyi lazım bildik ki, iş adamı öz Müraciətində ölkə mətbuatının rəhbərlərindən, vicdanlı və obyektiv jurnalistlərdən dönə-dönə onu da xahiş edir ki, bu məsələni daim diqqətdə saxlasınlar. Medianı, hakimlərin onun vətəndaş hüquqlarını pozmağa yönəlik ədalətsiz Qərar və Qətnamə qəbul etmələri barədə ictimaiyyəti daha ətraflı məlumatlandırmağa çağıran şikayətçinin çətin durumda olduğunu nəzərə alıb, onun araz.az-ın ünvanına da göndərdiyi şikayət xarakterli həmin Müraciətini, nöqtə-vergülunə toxunmadan, aidiyyatı dövlət qurumları rəhbərlərinin və dəyərli oxucularımızın da diqqətinə çatdırırıq:\n"AZƏRBAYCAN RESPUBLİKASININ PREZİDENTİ MÖHTƏRƏM İLHAM ƏLİYEV CƏNABLARINA\nAZƏRBAYCAN RESPUBLİKASININ BİRİNCİ VİTSE-PREZİDENTİ ÇOX HÖRMƏTLİ MEHRİBAN XANIM ƏLİYEVAYA\nMƏHKƏMƏ-HÜQUQ ŞURASININ SƏDRİ, ƏDLİYYƏ NAZİRİ CƏNAB FİKRƏT MƏMMƏDOVA\nÖLKƏNİN MƏTBUAT ORQANLARININ BAŞ REDAKTORLARINA\nBakı şəhəri, Suraxanı rayonu, Yeni Günəşli qəsəbəsi, “AB” yaşayış massivi, ev, 143, mənzil, 61/62 ünvanında yaşayan Tahirə Səyyaf qızı Mirzəyeva tərəfindən\nHörmətli Baş redaktorlar!\nMənim Sizlərə şikayət xarakterli bu Müraciətim, Bakı Şəhər Nizami Rayon Məhkəməsinin hakimləri Həqiqət Əhmədovanın və Qumru Əliyevanın, eləcə də Nizami Rayon İcra və Probasiya Şöbəsinin icrasçısı Fəxrəddin Şahhüseynovun, bir vətəndaş və iş adamı olaraq, mənə qarşı yönələn və mövcud qanunlarımızın çərçivəsinə sığmayan bəd əməlləri barəsindədir. Vaxtınızı almamaq üçün, konkret olaraq bunları qeyd etmək istəyirəm ki, adlarını çəkdiyim hakimlər və iş icraçısı mənim şikayətim üzrə obyektiv məhkəmə araşdırması aparmadan, qanunsuz və əsassız Qərar və Qətnamə qəbul etməklə, bir iş adamı kimi, məni həddən çox maddi ziyana salıblar. Məhz bu səbəbdən, mən hakimlərdən və icraçıdan şikayətimi ölkə başçısına, Birinci vitse-prezidentə, Məhkəmə - Hüquq Şurasının sədrinə, eləcə də nüfuzlu mətbuat vasitələrinin rəhbərlərinə ünvanlamağı vacib bildim. Çünki bir iddiaçı iş adamı olaraq, mənim ilkin iddiam, eləcə də qarşı tərəfin qarşılıqlı iddiası üzrə məhkəmə işlərinə baxılarkən, həm prosesin gedişi zamanı, həm də Qərar verilib, Qətnamə qəbul edilərkən, bir də iş icraya yönəldilərkən hakimlərlə bərabər, məhkəmə icraçısı da özlərini cavabdeh tərəfin -- “Eldar” Kiçik Müəssisəsinin məni, mənimlə bərabər mənə köməkçi olan oğlum Namiq Mirzə oğlu Mirzəyevi qorxub-cəkinmədən hədələyən, özlərini yuxarıların adamları və "dtx əməkdaşları" kimi qələmə verən bu kiçik müəssisəsinin rəhbərlərini -- iki qardaş olan Zahid və Surac Əkbərovları dəstəkləyib, onların tərəfində olduqlarını açıq-aşkar nümayiş etdirməkdən çəkinmədilər. Beləcə, bir sahibkar olaraq, mənim ilkin iddia üzrə cavabdeh, qarşılıqlı iddia üzrə iddiaçı “Eldar” Kiçik Müəssisəsinə qarşı “maddi ziyan və əldən çıxmış faydanın ödənilməsi” tələbinə dair iddiam təmin edilmədi, üstəlik, ilkin iddia üzrə ödənilmiş dövlət rüsumu belə mənə aid edildi.\nHəmin Qərar və Qətnamənin sürətlərini də, şikayət ərizəmə əlavə edir və bildirmək istəyirəm ki, qarşılıqlı iddia tələbi də qismən təmin edilib. Bakı şəhəri 12 saylı notariat kontorunda, icarə verən “Eldar” Kiçik Müəssisəsi ilə mənim aramda 16 avqust 2021-ci il tarixdə bağlanmış və reyestrdə 3M-1751 №-si ilə qeyd edilmiş icarə müqaviləsinə xitam verilib. Bu azmış kimi, 16.09.2021-ci il – 03.10.2021-ci il tarixləri üzrə 68 (altmış səkkiz) manat ödənilməmiş icarə haqqı da məndən tutularaq, “Eldar” Kiçik Müəssisəsinə ödənilməsi qət edilib.\nOnu da qeyd edim ki, mənim tərəfimdən “Eldar” Kiçik Müəssisəsinə məxsus əmlakdan istifadəyə yaradılmış maneənin aradan qaldırılması tələbi qismən təmin edilib, bir ədəd xəmir yoğurma aparatı, bir ədəd çörək bişirmə peçi, bir ədəd tefal çayniki, bir ədəd kündə çəkilməsi üçün tərəzi, bir ədəd soyuducu və 15 tay un dolu kisələrin mənim hesabıma “Eldar” Kiçik Müəssisəsinə məxsus icarə obyektindən çıxarılması qət edilib. İddiam qalan hissədə təmin edilməyib. Qarşılıqlı iddia üzrə ödənilmiş dövlət rüsumu ilkin iddia üzrə cavabdeh, qarşılıqlı iddia üzrə iddiaçı “Eldar” Kiçik Müəssisəsinə aid edilib.\nBeləcə, qanunlarımızın tələbələri əleyhinə gedərək, iddiaçı olsam da, mənim haqlı tələblərimi nəzərə almayan, 7 aya yaxındır ki, məni halal işimdən və qazancımdan məhrum edən, təkcə məni yox, mənimlə işləyən neçə-neçə vətəndaşı belə ailəsinə çörək və dolanışıq pulu aparmaqdan məhrum edən, hətta mənim iştirakım olmadan, məhkəmə predmeti olan və mənə icarəyə verilən obyektə baxış keçirən, beləcə qeyri-qanuni Qərar və Qətnamə qəbul edən hakim kimi, məhkəmə icraçısı da, möhtərəm Prezidentimiz, Sizin, dövlət başçısı olaraq, sahibkarlara və iş adamlarına olan səmimi münasibətinizin, onlara qarşı yürütdüyünüz siyasətin, sahibkarlara və iş adamlarına dəstək çağırışlarınızın əleyhinə olduqlarını ortaya qoymaqdan çəkinmədilər.\nSahibkarlıq fəaliyyətimə qarşı ciddi maddi və mənəvi zərbəyə çevrilən epizodlar çərçivəsində, Müraciətimdə qeyd etdiklərimi nəzərə alıb, Sizlərdən bir daha dönə-dönə xahiş edirəm ki, Bakı Şəhər Nizami Rayon Məhkəməsinin adlarını çəkdiyim hakimləri və məhkəmə icraçısı barəsində, mövcud qanunlarımızın tələbələri çərçivəsində tədbir görülməsinə ciddi tapşırıqlarınızı verəsiniz! Bu yerdə, həmçinin onu da qeyd edirəm ki, mən həmin məhkəmə Qətnaməsindən Bakı Apellyasiya Məhkəməsinə Apellyasiya Şikayəti də vermişəm. Xahiş edirəm, bu işə Bakı Apellyasiya Məhkəməsində qanun tələbinə uyğun baxılması üçün də, müvafiq göstərişlərinizi verəsiniz!\nEdəcəyiniz köməyə görə, Sizlərə, qabaqcadan minnətdarlığımı da çatdırıram!\nİMZA: TAHİRƏ MİRZƏYEVA.\nBakı şəhəri, 15 aprel, 2022-ci il".\nŞikayətçi adından redaksiyamıza da daxil olan bu Müraciətdə göstərilənlərlə bağlı, jurnalist araşdırması apararkən əldə etdiyimiz dəqiq məlumatlar, eləcə də biznes işində xanım iş adamının ən yaxın köməkçisinin, məhkəmə proseslərində rəsmi nümayəndəsinin -- oğlu Namiq Mirzəyevin bizə dedikləri bir daha sübut etdi ki, doğrudan da, ölkə mətbuatında hakimlərin ədalətsiz qərar və qətnamələr çıxardıqları barədə tez-tez dərc olunan yazılarda verilən məlumatların, demək olar ki, əksəriyyəti düzdür.\nNamiq Mirzəyevin bu qəbildən bizə dediklərindən:\n-- Ümidimiz hər yerdən kəsildiyindən, nəhayət, Nizami Rayon Məhkəməsinə müraciət etməyi lazım bildik. Ancaq bu da öz müsbət nəticəsini vermədi. Hansısa “görünməz nüfuz sahibi"nin diqtəsi hər iki hakimi -- Həqiqət Əhmədovanı və Qumru Əliyevanı, eləcə də məhkəmə icrasçısı Fəxrəddin Şahhüseynovu məhkəmə və icra proseslərini cavabdehin maraqları çərçivəsində bitirmələrinə gətirib çıxartdı. Dəhşət ondadır ki, bütün bunlardan sonra, həqiqət və ədalət carçıları olacaqlarına vaxtilə and içən ölkə hakimlərinin əksəriyyətinin alınıb-satıldıqları barədə deyilənlər, artıq, bizim üçün də, günümüzün reallığına çevrildi. Çünki bunu, anamla bərabər, mən də öz gözlərimizlə görür və bu biabırçılığa şahidlik edirik. Gördüyümüz bu biabırçılıqlar səhnəsindən sonra, onu da fikirləşirik ki, hakim mantiyası daşıyan, həqiqət və ədalət carçısı olan insan əgər belə qanunsuz biabırçı əməllərə qol qoyursa, onda, artıq dünyanın sonudur.\nHələ bu dediklərim, eləcə də anamın Müraciətində yazılanlar nədir ki?!. Bunlar, ümumiyyətlə, ədalət carçısı kimi məhkəmə hakimləri, onların icra qətnamələrini yerinə yetirən məhkəmə icraçısı, eləcə də icarədar tərəfindən icarəçi kimi başımıza gətirilənlərin nəinki bir hissəsi, hətta, sanki vaxtaşırı baxdığımız bu mövzuda çoxseriyalı bir kinonun adi bir sujetidir. Onsuz da, hakimlərin, eləcə də məhkəmə icraçısının təqsirləri ucbatından, Surac və Zahid Əkbərov qardaşları tərəfindən, anamın və mənim başımıza gətirilənlər, kinolardakı dəhşət və müsibət süjetləritək, heç vaxt unudulası deyil.\nBaşımıza açılan oyunlarla bağlı, az da olsa, Müraciətdə yazmışıq. Amma, yeri gəlmişkən, onu ətraflı demək istəyirəm ki, Bakı şəhəri, Nizamı rayonu, Məmmədov küçəsi, 160 F ünvanında yerləşən və “Eldar” Kiçik Müəssisəsinə məxsus 304,7 kv.m ümumi sahəli qeyri-yaşayış yerinin 120 kv.m-lik hissəsini, əvvəli 2021-ci ilin avqust ayının 16-sı, sonu isə, 2023-cü ilin oktyabr ayının 16-sı müəyyən edilən və rəsmi şəkildə təsdiqini tapan İcarə Müqaviləsi ilə, çörək və digər un məmulatları istehsal edən sex açmaq üçün, icarəyə götürdük. Elə, həmin vaxtdan, sexin normal şəkildə işini qurmaq üçün, əlimizdən gələni etdik. Tez bir zamanda tam düzəldib, lazımi qiymətli avadanlıq və əşyalarla təmin edərək, çörəkbişirmə sexini işə saldıq və getdikcə işinin yaxşı getməsi üçün yorulmadan çalışdıq. Çox keçmədən istəyimizə çatıb, istehsal etdiyimiz keyfiyyətli çörək və digər un məmulatları üçün alıcılar da topladıq. Nəticədə, müqavilə ilə müəyyən edilən icarə haqqını, üstəlik, işçilərin əmək haqqını verməkdə çətinliyə düşmədik.\nDi gəl ki, işimizin belə yaxşı getməsi, çox keçmədən, icarədarı -- “Eldar” Kiçik Müəssisəsi adından bizimlə bağlanan İcarə Müqaviləsini imzalayan Surac Əkbərovun özünü, getdikcə daha çox "həvəsləndirməyə başladı". Bizə dəfələrlə şəriklik təklif etdi. Aramızda buna razılıq olmadı deyə, qorxub-cəkinmədən bizi təhdid edərək, faizə işləməyi tələb etdi. Biz isə, təbii ki, bunu da qəbul edə bilməzdik.\nBir sözlə, heç bir günahımız və qanunsuz hərəkətimiz olmadığı halda, bizi qovub, sexdən çıxarmaq üçün, Surac Əkbərov, qardaşı Zahid Əkbərovla bərabər, yaxşı olmayan çox şey düşündülər. Gördülər ki, istəklərinə çatmaları üçün, düşündükləri heç nə alınmır, 2021-ci ilin oktyabr ayının 3-ü tarixində, “Eldar” Kiçik Müəssisəsinin təmsilçisi kimi, Etibarnamə ilə sexə gəlib, anamdan, bu yerin icarə haqqını 800 manata qaldırdığı barədə, aramızda bağlanacaq yeni İcarə Müqaviləsinə imza atmağı, əks təqdirdə, elə həmin gün buradan çıxmağımızı israrla bizdən tələb etdi. Aramızda mübahisə dolu nə qədər narazılıqlar yaransa da, buna baxmayaraq, Surac Əkbərov, özünü "dtx əməkdaşı" kimi təqdim edən, bizə bu adla hədə-qorxu gəlməkdən çəkinməyən qardaşı Zahid Əkbərovla bərabər, bizi buradan çıxarmağa nail oldular. Elə, həmin gündən indiyədək, sexin qapısı bağlı qalıb.\nSexdən zorla çıxarıldığımız gündən, orada, hər birinin qiyməti 27 manat olan 82 ədəd un kisəsi qaldı. Nə qədər etsək də, qiymətli avadanlıq və əşyalarımız bir yana, sexin qapısını açdırıb, heç olmasa orada qalan və ümumi dəyəri 2214 manat təşkil edən, bir də ki, xarab və zay olma ehtimalı böyük olan həmin un taylarını oradan çıxara bilmədik. Aradan xeyli müddət keçdikdən və yalnız əraziyə baxan Polis Şöbəsinə müraciət etdikdən sonra, Əkbərov qardaşları həmin un taylarının qaytarılmasına razılıq verdilər. Bu zaman, aradan xeyli müddət keçdiyinə və istifadə müddəti bitdiyinə görə, artıq, unun xarab olduğu hamıya məlum oldu.\nMəcburiyyətdən, rəhbəri olaraq sexi işlədən anamın adıyla, bizə dəyən hərtərəfli maddi ziyanı günahkarın -- "Eldar" Kiçik Müəssisəsi rəhbərinin ödəməsi iddiası ilə, Nizami Rayon Məhkəməsinə İddia Ərizəsi verib, hakimlərinin bu barədə Qərar və Qətnamə çıxarmalarını xahiş etdik. Onu da qeyd edim ki, İcarə Müqaviləsində göstərilən vaxtda, cavabdehin təqsiri ucbatından, lazımi qiymətli avadanlıq və əşyalarla təmin etdiyimiz sexin qanunsuz bağlı qalması, nəticədə, indiyədək iş adamı olaraq, anamın fəaliyyəti dayandığına və hərtərəfli ziyana düşüb, gəlir əldə edə bilmədiyinə, eləcə də bağlı yerdə qalaraq, yararsız vəziyyətə düşən 82 ədəd un tayına görə, bizə dəymiş ziyan, eləcə də məhkəməyə müraciət zamanı ödədiyimiz rüsum... üst-üstə 36500 manat təşkil etdiyi üçün, bu məbləğin cavabdeh tərəfindən anama ödənilməsini nəzərdə tutduq.\nBu barədə xəbəri eşidən Əkbərov qardaşları, bundan sonra, amansız düşmən kimi, üstümüzə, o vaxtdan indiyədək, sanki "səlib yürüşünə çıxıblar". Qardaşlar bizdən qişas almaq üçün, hər cür iyrənc vasitəyə əl atıblar. Elə, istədiklərini ediblər də! Hətta qarşılıqlı İddia Ərizəsi verib, bizə acı günlər yaşadıblar. Onlar bizə açıq-aşkar onu da dəfələrlə deməkdən çəkinməyiblər ki, nə olursa-olsun, İddia Ərizəsində göstərdiyimiz maddi ziyan miqdarında -- 30 mindən çox pul xərcləyib, bizim başımıza oyun açacaqlar. Elə, dedikləri kimi də edib, istədiklərini etməyə nail oldular. Hətta ədalət və həqiqət carçıları olan hakimləri, eləcə də məhkəmə icraçısını da, hansı yollasa ələ ala bildilər. Dəhşət ondadır ki, onlar bu işi o yerə çatdıra bildilər ki, nə qədər etsək də, hakim sexin normal vəziyyətdə olmasını və işinin yaxşı getməsini özündə əks etdirən və redaksiyanıza da təqdim etdiyim video-görüntüləri və foto-faktları belə, əsas fakt və inkaredilməz dəlil kimi bizdən qəbul edib, işin içinə qoymadı. Bir sözlə, hakim və məhkəmə icraçısını bizə qarşı qoymağa, hətta məhkəmə proseslərində və obyektə məhkəmə baxışlarında bizdən xəbərsiz öz istəklərinə uyğun Qətnamə çıxarılmasına, protokollar və digər sənədlər tərtib edilməsinə də nail olan Əkbərov qardaşları, həyata keçirdikləri iyrənc vasitələrlə -- məhkəmə proseslərinin belə ciddi hüquq pozuntularıyla aparılması, qanunlara məhəl qoyulmaması və ədalətin bu dərəcədə tapdalanması ilə, bizi dərindən məyus etdilər.\nƏlbəttə, bu qanunsuz və ədalətsiz işin arxasında şəxsi marağın dayanması da şəksizdir, yoxsa məhkəmə hakimləri və məhkəmə icraçısı arxayınlıqla bu miqyasda qanunsuzluqlara rəvac verməzdi. Çünki onlar da açıq-aydın görürdülər ki, qarşı tərəf milli ənənə, biznes əxlaqı, vicdan və ədalət anlayışlarını bir kənara qoyaraq, bizim yaratdığımız sexin fəaliyyətini iflic etmək üçün, bütün resursları işə salıb. Anam öz Müraciətində də, bu məqama daha çox diqqət çəkməyi yuxarılarda oturanların hamısından xahiş edib".\nBəli, şikayətçinin yazdıqlarından və rəsmi nümayəndəsinin dediklərindən də məlum olur ki, baş verən bu olaylar zamanı ciddi zərbə alıb, külli miqdarda ziyana düşən, hər şeyini itirən də iş adamı olub. Ortada qazananlar isə, ədaləti və haqqı tapdalayan günahkarlar, bir də onlara tərəfdar olmaqdan çəkinməyərək, haqsız yerə ədalətsiz Qərar və Qətnamə çıxaran, protokollar tərtib edən hakimlər və məhkəmə icraçısıdır. Bu məhkəmə proseslərinin, hansısa “nufuz sahibi gizli qüvvə”nin əliylə günahkar tərəfin xeyrinə yönləndirilməsi, onun bu "səviyyədən" müdafiəsi nəticəsində “qalib gəlməs”i, dəyərli oxucularımız kimi, ictimaiyyətin digər nümayəndələrini də düşündürməyə bilməz. Elə, buna görə, eləcə də qardaşların və onları haqsız yerə müdafiə etməkdən çəkinməyən hakimlərin və məhkəmə icraçısının iş adamına qarşı qanunsuz hərəkətlərindən bəhs edən, bir çox həqiqətləri ortaya qoyan, lakin çox təəssüf ki, məhkəmə proseslərində əhəmiyyət verilməyən sübut dolu faktlar və dəlillər, video-görüntülər, foto-faktlar əlimizdə bol olduğundan, bu mövzu ətrafında baş verə biləcək hadisələri, araz.az xəbər portalının əməkdaşları olaraq, daim diqqətdə saxlayacağıq. Yazıda qeyd olunanlala bağlı, media haqqında qanunların tələblərinə uyğun olaraq, qarşı tərəfin mövqeyini işıqlandırmağa hazır olduğumuzu da, öncədən bildiririk.\naraz.az-ın 23.04.2022-ci il tarixində və yeniləyərək, təkrarən indi də dərc etdiyi bu yazıda adlarını günahkar kimi hallandırdığımız “Eldar” Kiçik Müəssisəsinin rəhbərləri -- iki qardaş olan Zahid və Surac Əkbərovlar da, xanım iş adamının, tamamilə onları dəstəkləyib, onların tərəfində olduqlarını açıq-aşkar nümayiş etdirməkdən çəkinməyən hakimlərin çıxardıqları Qərar və Qətnamədən apellyasiya şikayəti verdiyini eşitdikdən dərhal sonra, yenidən hərəkətə keçiblər. Daha doğrusu, gülüş doğuran bir qənaətə gəliblər. Yəni, əldə etdiyimiz məlumata görə, Əkbərov qardaşları da, hakimlərin "ağına-bozuna baxmadan" tamamilə onların xeyrinə çıxardıqları bu Qərar və Qətnamə ilə razılaşmadıqlarını bildirərək, Apellyasiya Məhkəməsinə üz tutublar. Gülməli olduğu qədər, həm də maraqlıdır: Axı, bu o demək deyilmi ki, doğrudan da, günahkarlar bu addımı atmaqla indidən etiraf edirlər ki, bəli, hakımlər onların xeyrinə işləməkdə düzgün etməyiblər. araz.az


15.08.2019 13:44 Cəmiyyət A- A A+\nAzərbycan tarixinin ən parlaq səhifələrini təşkil edən Azərbaycan Səfəvilər dövlətinin (1501-1736) ortaya çıxması tarixi zərurətdən doğurdu. Bu zərurətin nəticəsində Azərbaycan özünün tarixi coğrafiyasında bütövləşdi. Tarixi ərazilərdə bütövləşmə həm də milli kimliyi ortaya qoydu. Türk dili, türk kimliyi siyasi səhnəyə gəldi. Bu mənada belə bir dövlətin ortaya çıxmasını, onun böyük bir türk imperiaysına çevrilməsini uzun illər aparılan mübarizənin (gizli və ya açıq şəkildə) qələbə ilə başa çatan nəticəsi saymaq mümkündür.\nAzərbaycan, bütün Şərq, o cümlədən dünya tarixində xüsusi iz buraxmış Səfəvilər sülaləsi öz adını Şah I İsmayılın altıncı əcdadı, mərkəzi Ərdəbildə yerləşən məşhur bir sufi təriqətinin əsasını qoymuş Şeyx Səfiəddin İshaqın (1252-1334) adından götürmüşdür. Şeyx Səfiəddinin ata-babası çox qədim zamanlardan Ərdəbil sakinləri idilər. Şeyx Səfiəddin İshaqın atası Şeyx Əminəddin Cəbrayılın altıncı babası Qızılbörk Firuz şahın, on doqquzuncu babası Əbülqasım Həmzənin qəbirləri Ərdəbil şəhəri yaxınlığında İsfərəncan və Kəhrəlan (Kəlxoran) kəndlərində olub, müqəddəs ziyarətgahlardır.\nSəfəvilərin kökəninin türk olması birmənalıdır. Bunu tarixi mənbələr sübut edir. Səfəvilərdə türk dilinə hədsiz məhəbbəti həm genetik bir məsələdir. İqtidara gələn kimi də bu dil rəsmi dil ststusunu aldı. O.Əfəndiyev bu mənada İran tarixçisi Nəsrulla Fəlsəfiyə istinadən yazır ki, “Şirin fars dili Osmanlı imperiyasında və Hindistanda siyasət və saray dili olduğu halda, Şah I İsmayıl türk dilini sarayın rəsmi dili etdi. Öz şeirlərini türk dilində yazdı. Bu dil səfəvilər sülaləsinin sonuna və ondan sonra da sarayın rəsmi dili oldu”. Səfəvilərin türk kimliyi məsələsi vaxtilə bu dövrü araşdıran bir sıra yerli və əcnəbi araşdırıcılar tərəfindən öz təsdiqini tammışdır. Bunların içərisində öncül yerləri V.V.Bartold və İ.P.Petruşevski tutur. V.V.Bartoldun sülalənin türk mənşəli olması barədə söylədiyi fikir daha mötəbərdir və mənbə məlumatları ilə təsdiq edilir. Alim bu sülalənin eponimi və banisi Şeyx Səfiəddinin (1252-1334) və onun nəslindən bəhs edərkən göstərmişdir ki, “bu Ərdəbil şeyxləri, şübhəsiz, fars deyil, türk mənşəlidirlər”. İ.P.Petruşevski də eyni fikir söyləmişdir: ”İlk Səfəvi şeyxləri Ərdəbildə yaşamışlar. Onların doğma dili Azərbaycan dili olmuşdur”. Bu məsələ o cümlədən dəyərli tədqiqtçı Mirzə Abbaslı tərəfindən geniş şəkildə tədqiq olunmuş və müəllif səfəvilərin kökənin türk olmasını ilkin mənbələr əsasında birmənalı şəkildə əsaslandırmışdır. Səfəvilərin həm də seyidliyi məsələsinə toxunan Mirzə Abbaslı yazır ki, “XVI-XVII yüzillərdən bu yana və özəlliklə Səfəvi hakimiyyəti illərində (1501-1722) olduqca geniş tarixi-ədəbi qaynaqlar yaradılmışdır. Səfəvilər dönəmini genişcə əks etdirən bu tarixi-ədəbi qaynaqlarda Şah I İsmayıl Xətainin ulu babaları, aşağı yuxarı iyirmi beş qurşaqdan ibarət bir soy zənciri ilə yeddinci İmam Musa əl-Kazıma (ölm. M.790), sonra da İmam Əli ibn Əbu Talibə (M.598-661) və islam Peyğəmbərinə (M. 570-632) qədər çıxarılmışdır. XVI yüzilin bəzi qaynaqlarında isə Səfəvilərin nəsəbnaməsi Hz.Nuha, hətta Əbül-Bəşər sanılan Adəmədək götürülmüşdür”. Məsələyə açıqlama verən müəllif daha sonra qeyd edir ki, hələ XIV əsrdən Səfəvilərin hansısa bir şəkildə seyid nəsəbli olmaları barədə müəyyən rəvayətlər mövcud olmuş, səfəvilər hakimiyyətə gəldikdən sonra öz hömranlıqlarının legitimliyini əsaslandırmaqdan ötrü bu amildən geniş surətdə istifadə etmişlər: “Səfəvilərin özləri də birinci olaraq sosyal və siyasi amaclara yönələrək Nəsəbnamənin bu duruma yönəlməsinə göz yummuşlar və özlərinin islam Peyğəmbəri soyundan olduqlarını inandımağa çalışmışlar və bunun isbat olunması üçün də ciddi çalışmışlar. Lakin bütün bu çalışmalar bir çox əfsanəvi rəvayətləri təkrarlamaq, mədhiyyələr söyləmək çərçivəsindən kənara çıxmamışdır. Bir çox orta çağ tarixçiləri də çoxlu sayda tanınmış əsərlər yazmışlar, o çağın toplumsal və tarixi hadisələrini olduqca geniş və ətraflı bir biçimdə təsvir etmişlərsə də, səfəvilərin ulu babalarının imamlar soyuna bağlanmasına söykənməli bir dayanacaq və soy ilgisi bulamamışlardır. Bu mövzuda ilk qaynaqlardan bəzisinin fikir yönündən dəyişdirilməsi də istənilən sonucu verməmişdi”.\n“Tarix-i Aləmara-yi Şah İsmayıl” adlı mənbəni tədqiq edən Namiq Musalı yazır ki, hətta Səfəvi müəlifləri müxtəlif şəcərə cədvəlləri tərtib edərək, Firuzşahı İmam Musa əl-Kazım vasitəsilə peyğəmbər və imamlar nəslinə bağlamağa çalışmışlar. Müəllif daha sonra qeyd edir ki, belə şəcərələrdən biri də “Aləmara”nın Y.Şükri tərəfindən əsas götürülmüş nüsxəsində əksini tapmışdır. Lakin araşdırmalar nəticəsində belə bir fikir irəli sürülmüşdür ki, “Firuzşahdan Şeyx Səfiyə qədərki şəcərə cədvəli ümumən səhih olsa da, Firuzşahı yeddinci imam Musa əl-Kazıma bağlayan 14 nəsilli səcərə Səfəvi sarayında yaşamış sonrakı müəlliflərin işidir” . Bu vaxta qədər tarixşünaslıqda Səfəvi əcdadlarını qeyri-türk etnoslarla əlaqələndirmək üçün müəyyən cəhdlər edilmiş, Firuzşahın Cənubi Ərəbistandan (Yəməndən) (48, 126), “Kürdüstan”dan və hətta Fars vilayətindən köçərək, Azərbaycanın Ərdəbil nahiyyəsinə gəldiyi barədə iddialar də ortaya atılmışdır. Lakin tədqiqatlar dərinləşdikcə bir sıra orta əsrlər tarixi ilə məşğul olan yerli və əcnəbi alimlər Səfəvi əcdadlarının türk mənşəli olduqlarını təkzibedilməz dəlillərlə təsbit etmişlər. Kembric Universitetində nəşr olunmuş bir sıra əsərlərdə, o cümlədən çoxcildlik “İran tarixi”ndə,onun müəlliflərindən olan X.De Planhol da Səfəviləri Qaraqoyunlular və Ağqoyunlular kimi türk mənşəli sülalə hesab edir. Orta əsr mənbələrində Səfəvi əcdadlarının türk olduqlarını göstərən külli miqdarda faktlar mövcuddur. Həmin mənbələrdə Şeyx Səfiəddindən söhbət gedəndə “Ey türk gənc” və yaxud “bir türk” ifadəsi yer almışdır. Bundan başqa digər mənbələrdə də (Mənaqib-i Şeyx Səfi Ərdəbili, v.18b, 20a, 20b; Fütuhat-i şahi, v.247a; Cahanguşa-yi xaqan, s.15, 16; Silsilətün-nəsəb-i Səfəviyyə, s.19,20. və başqaları) Səfəvilərin türk əsilli olduğu vurğulanır. Bu məsələ daha geniş şəkildə “Aləmara”da verilmişdir. Bu əsərdə Səfəvi nəslinin gerçək tarixi şəxsiyyət olaraq qəbul edilən ilk nümayəndəsi Firuzşahın vətəninin Ərdəbil olduğu qeyd edilmişdir: ”Firuzşahın vətəni darülirşad Ərdəbil idi. Həqqi-taala gizli elmlərin və aydınlıq varidatının nurundan o gözəl taleli şəhriyarı hədd və hüduddan daha yüksək mərtəbəli bir insana çevirmişdi”.\nSəfəvilərin əcdadlarının türk olması Türkiyə tarixşünaslığında da öz əksini tapmışdır. Bu məsələyə xüsusi önəm verən Tofiq Nəcəfli özünün “Səfəvilərin etnik mənsubiyyəti məsələsi müasir Türkiyə tarixşünaslığında” adlı məqaləsində və “Səfəvi-Osmanlı münasibətləri (Türkiyə tarixşünaslığında)” adlı monoqrafiyasında geniş araşdırmalar apararaq maraqlı məlumatlar vermişdir. T.Nəcəfli yazır: ”Səfəvilərin etnik mənşəyi və məzhəbləri ilə bağlı məsələlər uzun müddət nəinki Qərb tarixçiləri arasında, eləcə də Türkiyə tarixşünaslığında da mübahisə mövzusu olmuşdur. Hələ XX əsrin 20-ci illərində Türkiyə tarixçisi Rza Nur çoxcildlik “Türk tarixi” əsərində “bu sülalə türkdür” dediyi səfəvilər haqqında yazır: ”Səfəvi təriqətini quranların böyük babasının mənşəcə İmam Musa Kazıma bağlanması və bunula da ərəb olması uydurmadır. Çünki, o dövrdə bütün müsəlman ölkələrində, xüsusən də İranda hakimiyyətə keçmək və ya buna təşəbbüs göstərmək istəyənin mütləq özünü ya Peyğəmbər övladlarına və ya bir padşah sülaləsinə mənsub olduğunu göstərməsi, bu sahədə şəcərələr uydurması bir adət idi. Halbuki bu şəxsin (Şeyx Səfiəddinin – D.Ə.) Ərdəbildən olmasına heç bir şübhə yoxdur. Ərdəbil o vaxt və indi də türk şəhəridir. Hələ bu sülalənin bütün istinadgahlarının türkmanlar olması qəti bir dəlil mahiyyətindədir. Çünki, türk və Əcəm arasındakı böyük nifrət və düşmənlik bir Əcəmin türklər tərəfindən himayə edilməsinə qətiyyən mane olur. Türk olmasaydılar bu türkmanlar onlara dayaq olmazdılar. Bu sülalənin yarandığı dövrdə ortada heç bir Əcəm (fars – D.Ə.) yoxdur, hamısı türkdür. Hətta, bunların sadə tərəfdarları deyil, düşmənləri də tamamilə türkdür.\nŞah İsmayıl “Xətai” təxəllüsü ilə bir divan yazmışdır. Bu şeirlər gözəl türkcədir və Azərbaycan şivəsdir. Türklərin İranda farsca şeir yazmaları ümumi bir adətdir. Belə bir moda və cərəyan içində bir əcəmin türkcə şeir yazması imkan xaricində olan bir işdir. Belə bir mühitdə Şah İsmayılın türkcə şeir yazması onun türklüyünə heç bir şübhə buraxmaz”. Səfəvilərin əcdadlarının türklüyü məsələsi Türkiyənin orta əsrlər tarixi üzrə mütəxəssis sayılan Tufan Gündüzün də əsərlərində əks olunmuşdur. Özünün “Son Kızılbaş Şah İsmail” əsərində o, Səfəvi dövrünün qaynaqlarına əsaslanaraq yazır ki,” bu qaynaqlarda Şeyx Səfiəddin və ailəsi türk kimi təqdim olunmuşdur. Şeyx Səfiəddindən bəhs olunan zaman onun “türk oğlu” və “türk gənci” olduğu qeyd edilmişdir”. Bu barədə N.Çətinqayanın tədqiqatları da diqqəti cəlb edir. N.Çətinqaya yazır ki, “orta əsr mənbələrinə görə, əslən türk soylu olan Səfəvilərin soylarının seyidlərə bağlanaraq müqəddəsləşdirilməsi və müxtəlif millətlərə mənsub olan şeyx və din adamlarının Səfəvi təriqətinə mənsub kimi göstərilməsi onların bəzən ərəb, bəzən də farsca danışan zümrələrə bağlanmasına səbəb olmuşdur. Əhməd Kəsrəvi və onun kimi düşünənlər “Səfvət əs-səfa”nın müxtəlif yerlərində, Şeyx Səfinin “Piri türk”, yaxud yaxud “Türk piri” kimi qeyd edildiyini görmək istəmirlər” . N.Çətinqaya daha sonra yazır ki, Şeyx Səfi Şirazda tanınmış elm və irfan sahibləri ilə bir neçə dəfə mübahisələrə qatılmışdı. Onlar da Şeyx Səfini türk kimi tanıyaraq ona hər zaman “Ey türk piri” kimi müraciət etmişdilər. Mənbədən maraq doğuracaq sitat gətirən N.Çətinqaya əlavə edir ki, “Səfvət əs-səfa”da Ə.Kəsrəvinin heç cür görmək istəmədiyi qeydlərdən olan bir rəvayətdə deyilir: ”Bir gün Şeyx Səfi oturmuşdu. Meharabın yarıldığını gördü. Oradan bir adam çıxıb Şeyxə dedi ki: Ey piri türk...Onun camalının bədri, hüsn və kamalının yetkinliyi elə bir dərəcəyə çıxmışdı ki, o, daima türk piri olaraq tanındı”. Bütün bunlara yekun vuran Oqtay Əfəndiyev isə yazır ki, “Şeyx Səfinin türklərə mənsub olduğunu göstərən fikirlər “Səfvət əs-səfa”nın bütün nüsxələrində vardır. Səfəvilərin guya öz uzaq əcdadlarının etnik mənşəyini şüurlu surətdə saxtalaşdırmaq istədiklərini söyləmək üçün də heç bir əsas yoxdur. Səfəvilər sülaləsinin əzəldən kürd, yaxud İran mənşəli olması haqqındakı ehtimal da mötəbər mənbələrin məlumatlarına əsaslanmır. Həm də Şeyx Səfiəddinin türk etnosuna mənsub olması, çətin ki, şübhə doğura bilər”.


Honkonqda 40 milyarder var. Onların ümumi sərvəti 2009-cu ildəki 135 milyard dollarlıq səviyyədən 2010-cu ildə 163 milyard dollara çatıb. Honkonq milyarderlərinin siyahısına Cheung Kong (Holdingz) Ltd. və Hutchison Whampoa Ltd. şirkətlərinin 82 yaşlı rəhbəri Li Ka-şinq başçılıq edir. Onun sərvəti ötən il 26 milyard dollara çatıb.\nMilyarder özünün asketik həyat tərzi ilə tanınır. Li Ka-şinq ucuz ayaqqabı geyir və plastikdən hazırlanmış qol saatı taxır. O, səhər tezdən yuxudan durur, idmanla məşğul olur, gecələr isə tarix və fəlsəfə üzrə əsərləri oxuyur. Milyarder bildirib ki, bağban olmaq arzusundadır.\n“Forbes” jurnalı yazır ki, Honkonqda tikinti və daşınmaz əmlakın satışı ilə məşğul olan sahibkarlar başqalarından daha sürətlə zənginləşir. Yeni ərzaq məhsulları satışı obyektləri açan və pərakəndə satış şəbəkəsini genişləndirən, habelə mobil rabitə şirkətlərinə sahib olan milyarderlərin də işi pis getmir.\nƏhalisinin hər nəfərinə düşən və planetimizin şəhərləri ilə müqayisədə milyardlerinin sayına görə, Honkonq dünyada birinci yeri tutur. Bu rekordu yaxın vaxtlarda çox çətin ki, qırmaq mümkün olsun. Çünki Çinin iqtisadiyyatı dünyanın başqa dövlətləri ilə müqayisədə daha sürətlə inkişaf edir.


16 İyul 2018 09:46 (UTC+04:00)\nErmənistanın baş naziri Nikol Paşinyanın "məxməri inqilab"dan sonra Avropadan daha ciddi münasibət gözləyirdik" bəyanatı NATO və Avropa İttifaqının Brüssel sammitlərinin qərarlarının Ermənistanda doğurduğu böyük məyusluğun təzahürüdür.\nA.Quliyevin sözlərinə görə, N.Paşinyan açıq etiraf edirsə, deməli, onun ölkəsinin rəsmi Brüsseldən böyük gözləntiləri olub: "Məxməri inqilab"ın xərcini ona hazırlıq müddətində son dollarına qədər almış Paşinyanın rəsmi Brüsseldən daha nə təmənna umduğunu demək çətindir. Ancaq əgər özlərinin iddia etdiyi kimi, inqilabı qansız həyata keçirdiyinə və korrupsiya ilə mübarizə apardığına görə Avropadan əvəz istəyirsə, bunun yanlış olduğunu əvvəlcədən bilmək lazım idi. Paşinyanın böyük səhvi ondadir ki, dinc inqilabın və antikorrupsiya tədbirlərinin Ermənistandan çox guya Avropaya lazım olduğunu düşünüb. Həqiqətən də əvvəlki prezident Sarkisyanın komandasının korrupsiya ilə taladığı pulların üzə çıxarılmasının Avropaya isti-soyuğu yoxdur. Yəni parlament seçkisinin təşkili üçün Paşinyanın Avropadan azı 80 milyon avro vəsait almaq niyyətlərinin baş tutmaması xüsusilə məntiqli nəticədir. Bu gün əleyhinə böyük antikorrupsiya tədbirlərinin görüldüyü sabiq prezidentin komandası hələ qismən yerindədirsə, seçkiyə ayrılan yardımın hansısa hissəsinin mənimsənilməyəcəyinə Avropa strukturlarinda əminlik ola bilməz".\n"Əvvəla, deyildiyi kimi, “məxməri inqilab” komandası gözlədiyi maliyyə-siyasi dəstəyi ala bilmədi. İkinci, Azərbaycan diplomatiyası hər iki sammitin rəsmi sənədlərində ərazi bütövlüyü prinsipinin birmənalı dəstəklənməsinə nail ola bildi. Bu, Qarabağ probleminin həlli tarixində Ermənistanın ən ağır diplomatik uğursuzluq səhifələrindən biri kimi qalacaq. Azərbaycan diplomatiyasının və şəxsən Prezident İlham Əliyevin diplomatik məharətinin nəticəsi ortadadır. Prezident İlham Əliyev Ermənistanın daxildə demokratik hakimiyyət dəyişikliyi şousu qurmaqla Qarabağ probleminin həllində öz xeyirlərinə tarixi dönüş yaratmaq planlarını iflasa uğratdı. Ermənistanda səhvən düşünürdülər ki, hakimiyyət dəyişikliyini dinc demokratik proses kimi göstərə bilsələr, dünya Qarabağ məsələsində onlara daha böyük dəstək verəcək. “Məxməri inqilab”dan sonra Qarabağ uğrunda ilk həlledici Brüssel döyüşü İlham Əliyevin Paşinyan üzərində qələbəsi ilə bitdi".\nSiyasət 12 Oktyabr 17:11


Bu gün 57 yaşını qeyd edən Azərbaycan prezidenti İlham Əliyev növbəti dəfə özəl gününü məcburi köçkünlərlə keçirib – Crystal Group Of Companies\nBu gün 57 yaşını qeyd edən Azərbaycan prezidenti İlham Əliyev növbəti dəfə özəl gününü məcburi köçkünlərlə keçirib\nBu gün 57 yaşını qeyd edən Azərbaycan prezidenti İlham Əliyev növbəti dəfə özəl gününü məcburi köçkünlərlə keçirib. Abşeron rayonunun ərazisində 1000 məcburi köçkün ailəsi üçün salınmış yeni yaşayış kompleksi istifadəyə verilib. Azərbaycan prezidenti İlham Əliyev və birinci xanım Mehriban Əliyeva mərasimdə iştirak ediblər.\nQaçqınların və Məcburi Köçkünlərin İşləri üzrə Dövlət Komitəsinin sədri Rövşən Rzayev görülən işlərlə bağlı məlumat verdi. Bildirilib ki, Prezident İlham Əliyevin 2011-ci ildə imzaladığı Sərəncama əsasən, Sumqayıt şəhəri ərazisindəki yataqxanalarda müvəqqəti məskunlaşmış 2900 məcburi köçkün ailəsi üçün çoxmərtəbəli binalardan ibarət yeni yaşayış məhəlləsinin tikilməsi qərara alınıb. Məhəllənin salınması üçün 50 hektar torpaq sahəsi ayrılıb. Birinci mərhələdə 1000 ailənin yerləşdirilməsi üçün 17,5 hektar torpaq sahəsi istifadə edilib. Yeni yaşayış məhəlləsinin layihələndirilməsi və tikintisi Məcburi Köçkünlərin Sosial İnkişaf Fondu tərəfindən həyata keçirilib. Kompleksin inşasına bu ilin martında başlanılıb və tikinti işləri yüksək səviyyədə həyata keçirilib. Layihə üzrə 23-ü 42, biri isə 35 mənzilli olan 7 mərtəbəli yaşayış binası inşa olunub. Məktəb və uşaq bağçasının daxil olduğu yeni yaşayış kompleksində digər zəruri infrastruktur obyektləri – klub-icma mərkəzi, həkim məntəqəsi, ATS binası tikilib, istirahət parkı salınıb, uşaq meydançaları yaradılıb. Ərazidə geniş abadlıq və yaşıllaşdırma işləri görülüb. Kompleks salınarkən elektrik, su, qaz, istilik təchizatı və suvarma sisteminin, rabitə və televiziya şəbəkəsinin qurulmasına xüsusi diqqət göstərilib. Dövlət başçısına məlumat verildi ki, bu yaşayış kompleksi ölkə üzrə məcburi köçkünlər üçün salınan sayca 101-ci şəhərcikdir.\nPrezident İlham Əliyev və birinci xanım Mehriban Əliyeva yeni kompleksdəki mənzillərdə yaradılan şəraitlə tanış olublar. Sonra dövlət başçısı və birinci xanım uşaq bağçasında yaradılan şəraitlə tanış olublar. Qeyd edək ki, 2007-ci ildə ölkədəki 12 çadır düşərgəsinin ləğv edilməsi ilə başlanan proses nəticəsində qaçqın və məcburi köçkünlər üçün indiyədək 3,5 milyon kvadratmetr yaşayış sahəsi olan müasir qəsəbələr və çoxmərtəbəli binalardan ibarət yaşayış kompleksləri salınıb. İlin sonuna qədər evlərlə, mənzillərlə təmin edilmiş məcburi köçkünlərin sayı 300 minə çatacaq. Bu da 53 min 500 ailə və ya 300 min qaçqın və məcburi köçkün deməkdir. Ümumilikdə bu kateqoriyadan olan insanların sosial problemlərinin həlli üçün indiyədək 7,1 milyard manat vəsait xərclənib. Məcburi Köçkünlərin Sosial İnkişaf Fondu tərəfindən 24 min məcburi köçkünə 14,8 milyon manat məbləğində mikrokredit, Sahibkarlığın İnkişafı Fondu tərəfindən isə 2 min 74 məcburi köçkün sahibkara 44,3 milyon manat güzəştli kredit verilib. Bu mikrokreditlərin əksəriyyəti kənd təsərrüfatı – əkinçilik, heyvandarlıq, bitkiçilik, arıçılıq ilə bağlı layihələrə yönəldilib. Ötən dövrdə 200 min məcburi köçkün büdcə təşkilatlarında və digər sahələrdə daimi işlə təmin edilib. Bununla da məcburi köçkünlər arasında yoxsulluq həddi son 15 ildə 75 faizdən 12 faizədək azalıb. Məktəblə tanışlıqdan sonra Prezident İlham Əliyev və birinci xanım Mehriban Əliyeva məcburi köçkünlərlə görüşüblər. Dövlətimizin başçısı yeni şəhərciyin istifadəyə verilməsi münasibətilə sakinləri təbrik edib. Məcburi köçkünlər adından çıxış edən Milli Qəhrəman atası Nəriman Həmidov və Aqil Quliyev yaradılan gözəl şəraitə görə Prezident İlham Əliyevə və birinci xanım Mehriban Əliyevaya sakinlərin minnətdarlıqlarını çatdırıblar\nKənd təsərrüfatı nazirliyinin yenidən qurulan Qax damazlıq ipəkçilik stansiyası istifadəyə verilib.\n“Grystal Group of Companies” tərəfindən Azərbaycan Silahlı Qüvvələrinə dəstək


Su ayısını 30 il sonra canlandırdılar - Azadliq Xeber\nSu ayısını 30 il sonra canlandırdılar\n19.01.2016 / 06:06 xeber –\nYapon alimlər Su ayısı adlı bir mikroskopik canlını -20 dərəcə temperaturda dondurduqdan 30 il sonra yenidən canlandırmağı bacarıblar.\nLent.az-ın “musavat.com”-a istinadən məlumatına görə, Antarktidada yaşayan su ayısı bir çox canlı üçün yaşamağın mümkün olmadığı şəraitdə yaşadığı üçün “ekstremofil canlı” olaraq tanınır.\nBu canlılar çox məcbur olmadıqları zaman hərəkət etmirlər və bəzən özlərini dayandırırlar. Alimlər daha əvvəl də onurğasız canlıları 9 il dondurub, sonra canlandırmışdılar. Lakin 30 il rekord müddət hesab edilir. “Ekstremofil canlı”ların gizli həyatı haqqında məlumatlar əldə etməyə ümidlənən alimlər araşdırmanın nəticələrini “Cryobiology” adlı jurnalda çap ediblər.


Ucuzlaşan neft və partladılan kəmərlər: Fərhad Məmmədovun keçmiş işçisi fəlakət xəbərdarlığı edir - Azinforum.az İnformasiya Portalı\nAna səhifə / Siyasət / Ucuzlaşan neft və partladılan kəmərlər: Fərhad Məmmədovun keçmiş işçisi fəlakət xəbərdarlığı edir\nUcuzlaşan neft və partladılan kəmərlər: Fərhad Məmmədovun keçmiş işçisi fəlakət xəbərdarlığı edir\nYeni qlobal iqtisadi böhran və neftin sürətlə dəyərdən düşməsi inkişaf etməkdə olan ölkələr, o cümlədən Azərbaycan üçün ciddi iqtisadi rikslər meydana çıxarıb.\nLakin bütün bunlar kifayət etmirmiş kimi son dövlər Azərbaycanın ixrac neft-qaz kəmərlərinin təhlükəsizliyinə dair narahatlıqlar da yaranıb.\nƏvvəlcə Cənubi Osetiyadakı Rusiya qüvvələri “sürünən işğal” həyata keçirərək nəzarətlərindəki əraziləri genişləndiriblər və Bakı-Supsa ixrac neft kəmərinin bir hissəsini nəzarət altına alıblar.\nVirtualaz.org saytı xatırladır ki, bu hadisə daha çox Qərbdə əks-səda və narahatlıqlar doğurub.\nÇox keçmədən PKK ilə Türkiyə arasında atəşkəs razılaşması pozulub və kürd terror təşkilatının ilk hücum hədəflərindən biri Azərbaycanın ixrac qaz kəməri olub.\nAvqustun 4-də PKK Bakı-Tiflis-Ərzurum qaz kəmərində partlayış törədib və kəmərin işinin qısamüddətli dayandırıb. Ötən gecə PKK yenidən Bakı-Tiflis-Ərzurum qaz kəmərinə hücum edib və kəməri yenidən partladıb.\nPKK-nın bir ay ərzində Azərbaycanın ixrac qaz kəmərini Türkiyə ərazisində iki dəfə partlatmasının arxasında təkcə terror təşkilatının Ankaraya qarşı iqtisadi sabotaj maraqları dayanmır. Analitiklər əmindir ki, bu, daha genişmiqyaslı və geosiyasi çəkişmələrin növbəti epizodudur.\nSanki “görünməyən qüvvələr” bir-birinin ardınca Azərbaycana və Xəzərin neft-qaz resurslarının Rusiyadan yan keçməklə nəqli strategiyasını özünün regional siyasətinin bir nömrəli prioritetinə çevirmiş Qərbə mesaj verir ki, artıq Gürcüstan və Türkiyədən keçmən ixrac neft-qaz kəmərləri təhlükəsiz deyil.\nTəsadüfi deyildi ki, 2008-ci ilin təlatümlü avqustunda da buna bənzər hadisələr baş vermişdi. Rusiyanın Gürcüstana hərbi müdaxiləsindən az əvvəl Bakı-Tiflis-Ceyhan kəmərinin Türkiyədən keçən hissəsində güclü partlayış törədilmişdi. Sonradan üzə çıxdı ki, PKK-nın adına yazılan bu partlayış əslində kiberhücumla həyata keçirilib.\nEnergetika tematikası üzrə ixtisaslaşmış “Platts” jurnalında Nik Koleman tərəfindən yazılmış məqalədə deyilir ki, neftlə zəngin Azərbaycan hazırda boru kəmərlərinin işinin pozulması və neftin qiymətinin düşməsindən irəli gələn qayğılarla üz-üzədir. Bura ölkənin sərt geosiyasi mövqeləri də əlavə edildikdə ortaya dramatik mənzərə çıxır.\nMüəllif yazır ki, ABŞ-ın əvvəlki hökumətlərinin qayğıkeşliyi başa çatandan sonra Azərbycana və Xəzərin digər neftlə zəngin ölkəsi Qazaxıstana beynəlxalq diqqət azalmışdı. Əsasən də ona görə ki, ABŞ-da şist nefti hasilatı artırdı, Azərbaycanda isə neft hasilatı özünün pik nöqtəsinə çatandan sonra azalmağa başlamışdı.\nAncaq ötən ay qonşu Gürcüstanda separatçı Cənubi Osetiyaya nəzarət edən rus hərbçiləri “sərhəd dirəklərini” irəli çəkərək BP-nin idarə etdiyi ixrac neft kəmərinin bir hissəsini nəzarət altına alanda ölkənin mürəkkəb geosiyasi vəziyyəti yenidən Qərbin yadına düşdü.\nƏslində BP kəmərin marşrutunu çoxdan dəyişmək istəyirdi. Çünki 2008-ci ilin avqust müharibəsindən sonra kəmərin Cənubi Osetiya yaxınlığından keçən hissəsinin təhlükəsizliyinin təmin edilməsi çətinləşmişdi. Ötən il isə kəmərin həmin hissəsini deşərək 12 ton neft oğurlamışdılar.\nAncaq Azərbaycandakı əməliyyatlar üzrə xərclərini ixtisar edən BP kəmərin marşrutunu dəyişməyə tələsmədi. Hazırda Azərbaycan BP-nin neftin ucuzlaşmasına cavab olaraq iş yerlərini ixtisarına istiqamətləndiyi üç əsas ölkədən biridir.\nİndi isə Türkiyədə qeyri-sabitliyin artması Azərbaycanın qayğılarını artırıb. Avqustun 4-də Bakı-Tiflis-Ərzurum kəmərinə qarşı diversiya törədilib (“Platts” bu məqaləni dərc etdiyi bir vaxtda kəmər artıq ikinci dəfə partladılmışdı-red).\nBuna baxmayaraq Azərbaycanın əsas ixrac neft kəməri Bakı-Tiflis-Ceyhan normal işləməkdədir.\n“Rusiyanın Azərbaycana qarşı istənilən incikliyinə baxmayaraq Moskva ilə Ankara arasında sıx iqtisadi-siyasi əlaqələr BTC-nin işinin pozulması cəhdlərinə dair ehtimalları azaldır, ən azından müəyyən dövr üçün”- bu sözləri isə “Platts” Londondakı Beynəlxalq Münasibətlər üzrə Kral İnstitutu yanında elmi əməkdaş Zaur Şiriyevdən sitat gətirir.\nHəmin Şiriyevdən ki, bu yaxınlara qədər Azərbaycan Prezidenti yanında Strateji Araşdırmalar Mərkəzinin əməkdaşı idi. SAM-ın keçmiş əməkdaşı bununla Azərbaycanın ixrac kəmərlərinə qarşı hücumların arxasında Rusiyanın dayandığına eyham vurur.\nMəqalədə deyilir ki, hərçənd Azərbaycanın alternativ nəql imkanları da var. Bura Bakı-Novorossiysk və Bakı-Supsa kəmərləri də daxildir. Rusiyanın Ukraynaya hərbi müdaxiləsi Azərbaycanın Moskvanın antaqonizmindən qaçması tendensiyasını gücləndirdi – ya Novorossiysk limanından neft nəqlini birdəfəlik dayandırmaqla, ya da Gürcüstanın tərəfində olub Moskvaya qarşı çıxmaqla.\nMüəllif qeyd edir ki, Azərbaycan Türkmənistan və Qazaxıstan neftinin BTC ilə nəqlini artırmaqla da analoji praqmatizm nümayiş etdirir. Həmçinin dövlət neft şirkəti SOCAR xaricdəki layihələrini möhkəmləndirir, o cümlədən Türkiyədə “Star” neftayırma kompleksinin inşasını davam etdirir. Bu kompleks Ural və ya İraq neftini emal etməlidir.\nAncaq Şiriyev hesab edir ki, neftin qiymətinin 45 dollardan aşağı düşməsi Azərbaycanın dövlət xərcləri üçün “fəlakətli” olacaq. Və Azərbaycanı istər Türkiyə, istər Suriya və İraq olsun, öz sərhədləri yaxınlığında artan qeyri-sabitlik narahat etməyə bilməz.\nŞiriyev Gürcüstanda daxili siyasi stabilliyin uzunmüddətli olacağına da şübhə edir.\n“Gürcüstanda hadisələrin istənilən mənfi inkişafı Azərbaycana təsir edəcək”-o deyir.\nBeləliklə, Azərbaycanın dörd tərəfində burulğanlar hökm sürür və belə vəziyyətdə ölkənin sürətlə dəyişən şərtlərə adaptasiyası çevik qərarlar tələb edir.\nÖncəki Azərbaycanda 20 bank bağlana bilər – Proqnoz\nNövbəti Dalaşan xalq artistləri polis bölməsində barışdılar


“Nizami Gəncəvi İli” ICESCO ilə birlikdə qeyd ediləcək - XALQQAZETI.COM\n“Bu il Azərbaycanda “Nizami Gəncəvi İli”dir. Həmçinin Nizami Gəncəvinin 880 illiyidir. Biz razılaşdıq ki, bu ili ICESCO ilə birlikdə qeyd edək”. Bunu brifinqdə mədəniyyət naziri Anar Kərimov deyib.\n“Biz Nizami Gəncəvi Forumunun keçirilməsinə dəvət almışıq. O, çox nadir şəxslərdən biridir”, - ICESCO-nun baş direktoru Salim bin Məhəmməd əl-Malik əlavə edib.\nQeyd edək ki, Prezident İlham Əliyev Azərbaycan Respublikasında 2021-ci ilin “Nizami Gəncəvi İli” elan edilməsi haqqında Sərəncam imzalayıb. 2021-ci ildə dahi şair və mütəfəkkir Nizami Gəncəvinin anadan olmasının 880 illiyi tamam olur. Dövlət başçısı qüdrətli söz və fikir ustadının insanları daim əxlaqi kamilliyə çağıran və yüksək mənəvi keyfiyyətlər aşılayan zəngin yaradıcılığının bəşər mədəniyyətinin nailiyyəti kimi müstəsna əhəmiyyətini nəzərə alaraq bu ili ölkəmizdə “Nizami Gəncəvi İli” elan edib.\n15 Yanvar 2021 14:13 - XƏBƏRLƏR


Sabiq nazirdən Ziya Məmmədova xəyanət suçlaması » www.XALQXEBER.az\nBu sərəncamlardan irəli gələn məsələlərin icrası xüsusi məsuliyyət tələb edir. “Yola vəsait ayrıldı, təmir etdik”lə iş bitmir. Qəribəsi budur ki, indi düzəldilən yolların da keyfiyyəti aşağıdır. Bilirsiniz, bir il əvvəl Salyan rayonun Düzənlik kəndinə çəkilən asfalt yol bərbad vəziyyətə düşüb, çalalar əmələ gəlib, su yığılıb və s. Bakının özündə çəkilən yollara nəzər salaq, nə qədər yamaqlar var. Götürək, Bakı-Sumqayıt yolunu. Yaxud “Neftçilər” prospektindən başqa, hansının istəyirsiz adını çəkin. “Neftçilər” prospekti cənab prezidentin mütəmadi istifadə etdiyi yoldur deyə, oranı başdansovdu təmir etməyə cürət etmirlər. Bakı sanki yamaqlı yollar şəhəridir. 5-6 il əvvəl çəkilən yolların hamısı çöküb, ya da yamaq vurulub".\nF.Ağamalının sözlərinə görə, dövlət büdcəsini talayan hər kəsin yeri Qobustan olacaq: “Mən həmişə arzusundayam ki, neqativ hallara son qoyulsun, biz müsbət işlərimiz, uğurlarımız barədə müzakirələr aparaq. Ölkə prezidenti bütün həyatını ölkənin firavanlığı yolunda qoyub. Fikirlərşirsən ki, adam daha nə etməlidir?! Prezidentin komandasında vicdanla, dövlətə, millətə bağlı insanlar da var. Amma pislər də var. O cür adamlar da düşünməlidirlər ki, yerləri Qobustan olacaq. 1-2 ay əvvəl ölkədə baş verən prosesləri, dövlət başçısının bununla bağlı atdığı addımları göz önünə gətirsinlər. Mən tam əminəm ki, baş verənlərlə bağlı proses hələ tamamlanmayıb. Prezident imzasını atıb, geri qalanın məsuliyyəti hüquq-mühafizə orqanlarının üzərinə düşür. Yəqin ki, onlar da məsələləri araşdırıb hüquqi qiymət verəcəklər. Bu gün Azərbaycan xalqı prezidentlə bərabərdir. Mən istərdim ki, məmurlarımız elə şərait yaratsınlar ki, xalq da onlarla olsun”.скачать dle 10.6фильмы бесплатно


Pişiklər üçün dəriyə qulluq üçün 4 məsləhət - Sağlamlıq Daha ƏTraflı\nƏSas Sağlamlıq Pişiklər üçün dəriyə qulluq üçün 4 məsləhət\nPişiklər üçün dəriyə qulluq üçün 4 məsləhət\nPişiklərin dərisi bu növün sağlamlığının əla göstəricisidir. Düzgün qulluq etməyi bilmək istəyirsinizsə, burada bəzi məsləhətlər var.\nPsixoloq tərəfindən yazılmış və təsdiqlənmişdir Sara Gonzalez Juarez 09 iyun 2021 -ci il.\nSon yeniləmə: 09 iyun 2021\nPişiklərin dərisinə qulluq bədənin qalan hissəsi kimi vacibdir. Hər hansı digər orqan kimi, dəri də xəstəliklərdən əziyyət çəkə bilər və sağlamlığını qorumaq üçün xüsusi qida maddələrinə ehtiyacı var, çünki davamlı olaraq müxtəlif ətraf mühit streslərinə məruz qalır.\nPişiklərin dermatoloji baxımına dair məlumatlar və tövsiyələr internet axtarışlarında ziddiyyət təşkil edə bilər. Buna görə də, etibarlı mənbələrə əsaslanaraq hər hansı bir pişik cinsinin epidermisini sağlam saxlamaq üçün bir sıra ümumi qaydalar verilmişdir.\nPişiklərin kürkünün xüsusiyyətləri\nDəri bədənin ən böyük orqanıdır və pişiklər də istisna deyil. Pişiklərin dərisinin qalınlığı 0,4 millimetrdir, ekstremitələr bölgəsində daha qalın və qarın içərisində daha incə olmasına baxmayaraq. Əsas funksiyaları arasında aşağıdakıları tapa bilərsiniz:\nBədəni patogenlərdən və xarici cisimlərdən qoruyur.\nHeyvanın bədənini ətraf mühit istiliyinin dəyişməsindən təcrid etdiyi üçün termoregulyator kimi işləyir.\nƏtrafı dərk etməyə imkan verən həssas bir funksiyaya malikdir.\nKommunikativ siqnallar göndərir: məsələn, pişik xəzini tüklədikdə təhdid mesajı göndərir.\nPişiyin yaşına və cinsinə görə, xəz ümumi toxumasının 12-24% -ni təşkil edə bilər.\nDəri ümumi sağlamlığın göstəricisi olaraq\nDəri və palto vəziyyəti, pişiyinizin sağlamlığı haqqında olduqca etibarlı siqnallar göndərir. Pişiklərin dərisinin zədələnməsinin bir neçə səbəbi var:\nPis qidalanma: saç sağlamlığı üçün əsas qida maddələrinin olmaması pişik görünüşündə tez özünü göstərir.\nÇəki artıqlığı: pişik çox kök olarsa, bədəninin müəyyən hissələrinə çata bilməyəcək.\nQabaqcıl yaş: elastiklik itkisi və ya qocalıq ağrıları pişiyin gənc yaşlarından daha az baxımlı olmasına səbəb ola bilər.\nHəddindən artıq vanna otağı: Pişik qulluq edərkən kirdən təmizləməklə yanaşı dərisinin sağlamlığı üçün vacib olan efir yağlarını da paylayır. Buna görə də çox tez -tez olan hamamlar, dermisi qorumaq üçün lazım olan bu yağ qatını yox edə bilər.\nXəstəliklər: ağrı və ya xəstəlik pişiyin baxımını dayandıracaq. Digər tərəfdən, allergiya və ya dermatit kimi şərtlər də pişik dərisinin və tükünün görünüşünü təsir edir.\nMilli Tibb Kitabxanasında nəşr olunan araşdırmaların göstərdiyi kimi, epidermal problemlərlə əlaqədar baytarlığa gedən pişiklərin 36% -ində dəri iltihabı var. Aşındırıcı kimyəvi maddələrə məruz qalma bu vəziyyətin ortaya çıxmasına səbəb ola bilər.\nPişik dərisinə qulluq üçün 4 məsləhət\nDaha əvvəl oxuduğunuz kimi, pişiklərin dərisi digər orqanlar qədər vacibdir, buna görə də qulluqdan imtina etmək olmaz - xüsusən də sfinks kimi tüksüz cinslərdə. Necə sağlam və parlaq qalacağını bilmək istəyirsinizsə, burada bəzi məsləhətlər var.\n1. Ona keyfiyyətli yemək verin\nKedinizin dərisini yaxşı vəziyyətdə saxlamaq üçün ona balanslı və spesifik bir yem vermək vacibdir. Hər pəhrizdə sağlam zülallar və yüksək miqdarda omeqa 3 və 6 yağ turşuları olmalıdır. Pəhrizi balanslaşdırmamaq üçün şirniyyat və ya yaş bankalar kimi əlavə qidalar dozalanmalıdır.\nPeşəkar sənədlərin göstərdiyi kimi, pişik enerjisinin ideal olaraq 50% -i protein mənbələrindən alınmalıdır. Qalan 30% təbii yağlar olacaq - ət və balıqdakı yağ toxuması kimi -. Karbohidratlar kalori qəbulunun 10% -dən azını təşkil etməlidir, lakin yem istehsalçıları bəzən xərcləri azaltmaq üçün taxıldan istifadə edirlər.\nBu səbəbdən bəzi tərbiyəçilər, tərkibində taxıl və ya taxıl olan yemlərdən çəkinirlər.\n2. Pişiklər üçün dəriyə qulluq\nXüsusilə çölə çıxa bilərsə, pişikinizin mütəmadi olaraq qurddan təmizlənməsi dərinin yaxşı saxlanılması üçün lazımdır. Hər halda, vaxtaşırı baytarlıq müayinəsi həm dermatoloji problemlərdə, həm də pişiyin sağlamlığının digər aspektlərində faydalıdır.\n3. Yalnız lazım olduqda çimmək\nÜmumiyyətlə, pişiklər çox səliqəli heyvanlardır və təmiz saxlamaq üçün tək başına kifayətdirlər. Ancaq çimmək lazım olduğu vaxtlar ola bilər.\nBu baş verdikdə, heyvanın stresini mümkün qədər minimuma endirmək çox vacibdir. Bir küvetdə və ya böyük bir lavaboda, sürüşməməsi üçün bir mat ilə edilə bilər. İsti su istifadə etməli və yumşaq hərəkətlər etməlisiniz.\nTəmizləyici məhsullar pişiklər üçün ciddi şəkildə hazırlanmalıdır. Yalnız bu şəkildə, pişiyin epidermisinin dərisinin və ya pH -nın dəyişməyəcəyinə zəmanət verəcəksiniz. Heyvanın vərdişlərindən asılı olaraq, çimmək tezliyi ildə bir dəfə ayda 2 dəfə dəyişə bilər.\n4. Mütəmadi olaraq fırçalayın\nTökülməyən ölü saçlar dərinin düzgün nəfəs almasını maneə törədir, dermatit və ya gənələrin yayılması kimi xəstəliklərin riskini artırır. Kedinizin paltosuna uyğun bir fırça istifadə edin - Qısa saçlarınız varsa, məsələn, dəriyə zərər verməmək üçün çox uzun tüklü taraklardan istifadə edə bilməyəcəksiniz.\nPişiyinizin kürkünə və dərisinə qulluq etmək ona sağlam və parlaq bir görünüş verməklə yanaşı, bütün səviyyələrdə olan problemlərdən də xilas olacaq: allergiya, parazit, sebore və daha çox. Hətta pişiyinizin çox tez -tez tük topları qusması məcburiyyətində qalacaqsınız. Yalnız estetikadan uzaq olan pişiyinizin görünüşü sağlamlığına diqqət yetirməli olduğunuz ən yaxşı göstərici olacaq.\nCopyright Sağlamlıq : Pişiklər üçün dəriyə qulluq üçün 4 məsləhət - Sağlamlıq Daha ƏTraflı


Plankton — Vikipediya\nPlankton — ən kiçik dəniz canlısı.\nFitoplanktonlar[redaktə | mənbəni redaktə et]\nFitoplanktonlar bitki əsaslı planktonlardır və əsasən dəniz axınları ilə hərəkət edən tək hüceyrəli mikroskopik orqanizmlərdən ibarətdir. Fitoplanktonlar dənizlərdəki qidalanma zəncirinin ilk halqasını təşkil edirlər. Bundan başqa, quruda bitən bitkilərdə olduğu kimi birbaşa günəş enerjisi vasitəsilə fotosintez prosesini həyata keçirir və öz qidalarını hazırlayırlar. Ona görə də okeanların əsas üzvi maddə mənbəyi olan bitki əsaslı planktonlar eyni zamanda oksigen dövranında da tarazlayıcı rol oynayırlar.\nFitoplanktonların həyata keçirdiyi fotosintez prosesi əsnasında havadakı karbondioksid udulur və böyük miqdarda oksigen əmələ gəlir, yerdə bitkilərin hər il atmosferə xaric etdiyi 110 milyard tonluq oksigenin 70%-i bu yolla təmin edilir.\nFitoplanktonu əmələ gətirən tək hüceyrəli su yosunlarına çox sayda misal göstərmək olar. Səthi geometrik formalarla bəzənmiş, silisium oksidindən ibarət kapsulları sayəsində asanlıqla tanınan Diatomlar və iki qamçısının köməyilə yerlərini dəyişdirmə xüsusiyyətinə malik olan Dinoflagellatlar fitoplanktonlara misal göstərilə bilər.\nHeyvan əsaslı planktonlar da əsasən tək hüceyrəli canlılardan ibarət olur, amma bu qrupda çox hüceyrəli heyvanlar da olur. Demək olar ki, məlum olan bütün dəniz canlıları qruplarının plankton formaları var. Məsələn, onurğasız heyvanlar sürfə halında ikən, balıqlar da inkişaf mərhələlərinin başlanğıcında dənizlərdəki müvəqqəti planktonları əmələ gətirir.\nPlantktonların həm çox müxtəlif növləri, həmdə hər növün özünə xas xüsusiyyətləri var. Burada izah edilən çox az nümunələrdən də göründüyü kimi bu mikroskopik canlılarda həm görünüş, həm də ümumi quruluş cəhətdən qüsursuzluq müşahidə edilir. Bu canlılar üstün yaradılış nümunəsi olaraq yerdəki bir çox tarazlığın təmin edilməsinə kömək edirlər.\nMənbə — "https://az.wikipedia.org/w/index.php?title=Plankton&oldid=6381964"\nBu səhifə sonuncu dəfə 29 mart 2022 22:58 tarixində redaktə edilib.


Məhəmməd Salama: Misir Azərbaycanı həmişə dəstəkləyib - AZƏRTAC – Azərbaycan Dövlət İnformasiya Agentliyi\nMəhəmməd Salama: Misir Azərbaycanı həmişə dəstəkləyib\nQahirə, 6 fevral, AZƏRTAC\nBu yaxınlarda Misirdə “Qara Yanvar...Sovet qoşunlarının Bakıya soxulması” adlı kitab (ərəb dilində) nəşr edilib. Kitabda Sovet ordusu tərəfindən Azərbaycanın dinc əhalisinə qarşı törədilmiş hərbi cinayətlər ətraflı təsvir olunur, o çətin günlərdə Misir və digər müsəlman ölkələri tərəfindən Azərbaycanın dəstəklənməsi, xalqımızın milli azadlıq mübarizəsi, onun qəhrəmanlığı, azadlıq və müstəqillik əzmi barədə arxiv məlumatları təqdim edilir.\nKitabın müəllifi tanınmış misirli politoloq, yazıçı, MDB məsələləri üzrə ekspert, nüfuzlu “Al-Diplomasy” qəzetinin baş redaktoru Məhəmməd Salama AZƏRTAC-a müsahibəsində Qara Yanvardan bəhs edən bu əsərin əhəmiyyəti və kitaba daxil edilmiş mühüm faktlar barədə söhbət açıb.\nMəhəmməd Salama deyib: “Keçmiş sovet qoşunlarının Azərbaycanın paytaxtı Bakıya yeridilməsi və əliyalın dinc sakinlərə qanlı divan tutulması həm mənim, həm də bütün dünyada çoxsaylı azadlıqsevər insanların heysiyyətinə toxunub. Bu kitabda ilk dəfə olaraq Misir parlamentinin, bu ölkənin rəsmi şəxslərinin və Misir KİV-lərinin həmin faciəli hadisələrə münasibəti təqdim edilir. Misir, onun hökuməti, parlamenti, xalqı və KİV-ləri Azərbaycan tarixində ağır faciə olan 20 Yanvar günlərində onun yanında olub. Kitabda toplanmış faktlar göstərir ki, təkcə Misir deyil, bütün ərəb və müsəlman ölkələri, bu ölkələrin xalqları Azərbaycanı, onun müstəqillik hüququnu dəstəkləyib, Mixail Qorbaçovun əmri ilə sovet qoşunlarının törətdiyi vəhşi təcavüzü pisləyiblər”.\nYazıçı qeyd edib ki, kitabda Misir parlamentinin birmənalı mövqeyi əks olunub. Faciədən sonra Misir parlamenti sovet qoşunlarının Bakı şəhərinə müdaxiləsini və dinc sakinlərə qarşı təcavüzünü qətiyyətlə pisləyən bəyanatla çıxış edib. Kitabın müəllifi deyib: “Vurğulamaq istəyirəm ki, keçmiş sovet ordusu tərəfindən törədilmiş bu vəhşiliklər, misli görünməmiş bu cinayət silahsız dinc mülki şəxslərə qarşı yönəldilmişdi, sovet ordusunun tankları dinc vətəndaşları əzirdi. Misir parlamenti, əlbəttə, buna laqeyd qalmadı və Bakıya vəhşicəsinə müdaxilə edilməsini, günahsız dinc vətəndaşların həlak olmasını qətiyyətlə pisləyən bəyanatla çıxış etdi. Beləliklə, Misir parlamenti, ölkənin məsul şəxsləri bu məsələdə qətiyyətli mövqe tutub və Azərbaycanı dəstəkləyiblər. Misir KİV-lərinin mövqeyini də layiqincə qiymətləndirmək lazımdır. Onlar ərəb və müsəlman ölkələri arasında birinci olaraq bu faciəni fəal işıqlandırıb və sovet hərbçiləri tərəfindən törədilmiş cinayəti qətiyyətlə pisləyiblər”.\nMəhəmməd Salama Azərbaycan xalqının ümummilli lideri Heydər Əliyevin xüsusi rolunu da xatırladaraq qeyd edib ki, Heydər Əliyev bu hadisələrə birinci olaraq qiymət verib və 20 Yanvar faciəsi barədə həqiqətin dünya ictimaiyyətinə çatdırılması üçün çox səy göstərib. 1990-cı il qanlı 20 Yanvar faciəsinə məhz Heydər Əliyevin rəhbərliyi ilə dövlət səviyyəsində siyasi-hüquqi qiymət verilib.\nKitabın müəllifi xüsusi vurğulayıb ki, Azərbaycan Prezidenti İlham Əliyev də 20 Yanvar faciəsi haqqında həqiqətin dünya ictimaiyyətinə çatdırılmasına xüsusi əhəmiyyət verir, 20 Yanvar şəhidlərinin xatirəsinin əbədiləşdirilməsi üçün mühüm addımlar atır, şəhid ailələrinə xüsusi diqqət və qayğı ilə yanaşır. M. Salama deyib: “Bu gün bütün dünya bilir ki, Azərbaycanın müstəqilliyinin bərpa edilməsi heç də asan olmayıb. Şəhidlər Azərbaycan xalqının azadlığı və müstəqilliyi yolunda canlarından keçiblər”.\nMəhəmməd Salama vurğulayıb ki, kitabda Ermənistan-Azərbaycan Dağlıq Qarabağ münaqişəsi məsələsinə xüsusi diqqət yetirilib, kitabın bir fəsli bütünlüklə bu məsələyə həsr olunub, erməni təcavüzünün mənbələri və nəticələri ətraflı təsvir edilib. Kitaba bu münaqişənin ATƏT-in Minsk qrupu çərçivəsində nizamlanmasına dair çoxillik danışıqlar, erməni silahlı qüvvələrinin Azərbaycanın işğal edilmiş ərazilərindən dərhal çıxarılmasını tələb edən BMT Təhlükəsizlik Şurasının 4 qətnaməsi barədə materiallar, habelə Azərbaycan ərazilərinin işğal edilməsinin xronologiyası daxil edilib. Misirli yazıçı deyib: “Kitabda vurğulanır ki, Dağlıq Qarabağ və onun ətrafındakı 7 rayon Azərbaycanın ayrılmaz tərkib hissəsidir və Ermənistan beynəlxalq təşkilatların qətnamələrinə riayət etməli, beynəlxalq hüquqa hörmətlə yanaşmalı, Azərbaycanın işğal edilmiş ərazilərindəki silahlı qüvvələrini dərhal və qeyd-şərtsiz çıxarmalıdır”.\nM. Salama xüsusi vurğulayıb ki, Azərbaycan Prezident İlham Əliyevin rəhbərliyi ilə müxtəlif beynəlxalq təşkilatlar, o cümlədən BMT Təhlükəsizlik Şurası, BMT Baş Assambleyası, İslam Əməkdaşlıq Təşkilatı, Avropa Şurası, Avropa Parlamenti, Avropa İttifaqı, MDB və digər qurumlar çərçivəsində uzun illər boyu davam edən bu münaqişənin ədalətlə nizamlanması və Azərbaycanın Ermənistan tərəfindən işğal edilmiş torpaqlarının geri qaytarılması üçün çox səy göstərir. Yazıçının sözlərinə görə, bu gün Azərbaycan Prezident İlham Əliyevin rəhbərliyi ilə güclü, müasir və yaxşı hazırlıqlı, müasir silahlarla təchiz olunmuş orduya malikdir. Bu gün regionda ən güclü ordu olan Azərbaycan ordusunun büdcəsi Ermənistanın dövlət büdcəsindən artıqdır.\nAgentliyin müsahibi qeyd edib ki, bu gün Azərbaycan Avropanın enerji təhlükəsizliyinin təmin edilməsində mühüm rol oynayır. Onun fikrincə, Avropa ölkələri və ATƏT-in Minsk qrupu Ermənistan-Azərbaycan Dağlıq Qarabağ münaqişəsinin ədalətli nizamlanması üçün səylərini artırmalıdırlar. Yazıçı hesab edir ki, bu münaqişənin həlli regionda sabitliyi və təhlükəsizliyi təmin edər, bu da öz növbəsində, Avropanın enerji təhlükəsizliyində mühüm rol oynayar.\nKitabın müəllifi Məhəmməd Salama söhbətinin sonunda deyib: “Azərbaycan ərazilərinin 20 faizi işğal edilib, 1 milyondan çox azərbaycanlı qaçqın və məcburi köçkün vəziyyətinə düşüb, Ermənistan təcavüzdən əl çəkmir, atəşkəs rejimini daim pozur. Bütün bunlara baxmayaraq Azərbaycanın lideri İlham Əliyev öz ölkəsini tərəqqi və davamlı inkişaf yolu ilə inamla irəli aparır. Son illərdə İlham Əliyevin rəhbərliyi ilə ölkə bütün sahələrdə nəzərəçarpacaq uğurlar qazanıb və bu gün Azərbaycan beynəlxalq aləmdə layiqli yer tutur”.\nAZERTAG.AZ :Məhəmməd Salama: Misir Azərbaycanı həmişə dəstəkləyib


Orta / Gecə Qiymət ریال 2,100,000\nƏrdəbildəki Sabalan Otel Ərdəbildə münasib qiymətlərlə xidmətlər göstərən 3 ulduzlu otellərdən biridir. Onlayn İran Otel Otelləri veb saytımızda Ərdəbil əyalətindəki ucuz otellərdən biridir. Beləliklə, İran Otelləri, İrana büdcə səfəri üçün Ərdəbildəki Sabalan Otelini sifariş etməyi təklif edir.\nƏrdəbildəki bu otel, ideal keyfiyyətli xidmətlər təqdim edərək qonaqlara rahatlıq verməyə çalışır. Sabalan Oteldə bütün otaqlar təchiz olunmuşdur və bütün heyət ehtiyac və istəklərinizi yerinə yetirməyə çalışır. Ərdəbildəki bu otelin restoran və qəhvəxana əziz qonaqları ləzzətli yeməklər və isti və soyuq içkilərlə qəbul etməyə hazırdır.\nƏrdəbil Sabalan Otelinin kollektivi əziz səyahətçilərə İranda xoş tətil etmək üçün ideal xidmətlər göstərir. İdeal memarlıq və müasir bəzək xüsusiyyətlərinə malikdir; Müasir memarlıq və rahat şərait sayəsində əziz qonaqların istəklərini təmin edir.\nSabalan Otel, turistik məkanlara asanlıqla çıxışı təmin edir və şəhərin mərkəzində Şeyx Səfinin məqbərəsinə bitişik yerdədir. Tarixi və ticarət mərkəzlərinə bağlanır və Ərdəbil hava limanına 15 dəqiqə məsafədədir.\nƏrdəbildə və Sareyndə olan digər otellər eyni keyfiyyətlə:\nSarayndakı Boostan Otel\nSarahdakı Gahvesuyi Otel\nƏrdəbildəki Sabalan Otel Ərdəbildə münasib qiymətlərlə xidmətlər göstərən 3…\nTarixləri seçin October 2021 - March 2022 April 2022 - September 2022 October 2022 - March 2023 April 2023 - September 2023


Azyaşlı qonşu qızı aldadıb, seksual hərəkətlər etdi, 1 il həbs cəzası aldı » Press-az\npress-az » Kriminal » Azyaşlı qonşu qızı aldadıb, seksual hərəkətlər etdi, 1 il həbs cəzası aldı\nSaat: 20-08-2017, 17:26 Baxış: 3 896\n16 yaşına çatmayan qıza qarşı seksual xarakterli hərəkət etməkdə təqsirləndirilən şəxs aldığı cəzadan narazı qalıb. O, 1 illik həbs cəzasını ədalətsiz hesab edərək yenidən məhkəməyə müraciət edib. Məlum olub ki, təqsirləndirilən şəxs zərərçəkmiş qızla barışıq əldə edib.\nMusavat.com xəbər verir ki, 1995-ci il təvəllüdlü Nurlan İsmayılov Cinayət Məcəlləsinin 152.1-ci (on altı yaşına çatmayan şəxslə cinsi əlaqədə olma və ya seksual xarakterli digər hərəkətlər etmə) maddəsi ilə təqsirli bilinərək Sumqayıt Şəhər Məhkəməsinin hökmü ilə 1 il müddətinə azadlıqdan məhrum edilib.\nİttihama görə, N.İsmayılov 16 yaşına çatmayan qonşusu R.M ilə birlikdə Sumqayət şəhəri, 36-cı məhəllə ərazisindəki bağçanın yaxınlığına qeyri-təbii yolla cinsi əlaqədə olub.\n16 yaşına çatmayan şəxslə seksual xarakterli hərəkətlər etməkdə təqsirləndirilən N.İsmayılov bu hərəkətlərini bir neçə dəfə təkrarlayıb. Bir neçə il ərzində qonşusu ilə məhlələrindəki qarajların yaxınlığında görüşən 22 yaşlı Nurlan R.M ilə dəfələrlə qeyri-təbii yolla cinsi əlaqdə olub. Onun bu əməllərindən R.M-in yaxınları xəbər tutub. Bundan sonra N.İsmayılovdan hüquq-mühafizə orqanlarına şikayət ediblər.\nMəhkəmənin hökmü ilə 1 il azadlqıdan məhrum edilən və aldığı cəzadan narazı qalan N.İsmayılov Sumqayıt Apellyasiya Məhkəməsinə müraciət edib. O, apellyasiya şikayəti verərək Sumqayıt Şəhər Məhkəməsinin hökmünün ləğv edilməsini xahiş edib.\nN.İsmayılovun şikayətinə hakim Nazim Mövsümovun sədrliyi ilə baxılıb. N.İsmayılov apellyasiya şikayətini onunla əsaslandırıb ki, barəsində çıxarılmış hökm qanunsuzdur və onun hüquqları kobud sürətdə pozulub. O, həmçinin məcburi köçkün olduğunu, atasının şəhid olduğunu söyləyib.\nMəhkəmə kollegiyası cinayət işinin materiallarını nəzərdən keçirərək qərara gəlib ki, birinci instansiya məhkəməsi ibtidai araşdırma zamanı cinayət işi üzrə qanuni üsullarla toplanmış sübutları tədqiq edərək tam, hərtərəfli və obyektiv qərar çıxarıb. Məhkəmə belə qənaətə gəlib ki, N.İsmayılov hüquqlarının pozulduğunu desə də bunu əsaslandıra bilməyib.\nTədqiq edilmiş sübutlarla - təqsirləndirilən şəxsin, zərərçəkmiş şəxsin,onun qanuni nümayəndəsinin və şahidin ifadələri, məhkəmə-tibbi, məhkəmə psixoloji ekspertizalarının rəyləri və işə əlavə edilmiş sənədlərlə N.İsmayılovun əməli sübuta yetirilib. Məhkəmənin qənaətincə N.İsmayılovun hökmün təsvir hissəsində göstərilən hallarda on altı yaşına çatmayan şəxslə cinsi əlaqədə olmada və seksual xarakterli digər hərəkətlər etmədə təqsirli olması subuta yetirilib.\nCinayət işinin materiallarından görünür ki, məhkəmə baxışı təqsirləndirilən şəxsin və onun müdafiəçisinin iştirakı ilə keçirilib, N.İsmayılov törətdiyi cinayəti etiraf edib və peşman olduğunu bildirib.\nBirinci instansiya məhkəməsi məhkuma cəza təyin edərkən onun əməlindən peşman olmasını, zərərçəkmiş şəxslə barışıq əldə etməsini, gənc olmasını cəzanı yüngülləşdirən hallar kimi qiymətləndirib. Cəzasını ağırlaşdıran hallar olmayıb.\nMəhkəmə kollegiyası N.İsmayılovun törətdiyi cinayətin xarakteri və ictimai təhlükəlilik dərəcəsini, onun şəxsiyyətini, cəzanı yüngülləşdirən hallarını, təyin ediləcək cəzanın onun ailəsinin həyat şəraitinə təsirini nəzərə alaraq, onun islah edilməsi və cəzanın digər məqsədlərinə nail olmaq üçün ona təqsirli bilindiyi maddənin sanksiyası həddində 1 il müddətinə azadlıqdan məhrumetmə cəzası təyin edib.\nMəhkəmə yekun qərarında apellyasiya şikayətinin əsassız olduğu qərarına gəlib və şikayəti təmin etməyib. Birinci instansiya məhkəməsinin qərarı qüvvədə saxlanılıb.


Rusiyanın BMT-dəki diplomatı istefa verdi: “Ölkəmə görə utanıram” |\nAna Səhifə/Xəbərlər/SEÇMƏ/Rusiyanın BMT-dəki diplomatı istefa verdi: “Ölkəmə görə utanıram”\nO, əməliyyatları Putinin başlatdığı aqressiv müharibə adlandırıb\nRusiyanın BMT-nin Cenevrədə yerləşən ofisindəki müşaviri Boris Bondarev istefa verib.\nDiplomat istefasının səbəbini Rusiyanın Ukraynaya qarşı başlatdığı savaşı göstərib.\n17 il Cenevrədə çalışan Boris Bondarev yaydığı müraciətdə bildirib ki, Ukraynada gedən döyüşlərə görə ölkəsindən heç vaxt bu qədər utanmayıb.\nDiplomat baş verənləri Rusiya Prezidenti Vladimir Putinin başlatdığı aqressiv müharibə adlandırıb.\n“Mən diplomat kimi karyeramın 20 ili ərzində Rusiyanın fərqli xarici siyasətini görmüşəm: “Ancaq indi xarici işlər naziri diplomatiya ilə məşğul deyil”.\nO, BMT-də və dünyada bütün digər rus diplomatlarını ondan mənəvi nümunə götürməyə və istefaya getməyə çağırıb: “Rusiyanın artıq müttəfiqləri yoxdur. Gələcəkdə ölkə getdikcə deqradasiyaya uğrayacaq və dünyadan təcrid vəziyyətinə düşəcək”.\nRusiya Xarici İşlər Nazirliyi diplomatın müraciəti ilə bağlı hər hansı şərh yaymayıb.\nGözdən qaçırmayın: Şagirdinin ölümünə görə “Azərişıq” əməkdaşı məsuliyyətə cəlb edilib


Anarxist nəzəriyyədə dövlət və hökumət arasındakı fərq nədir? 2020\nAnarxist nəzəriyyədə dövlət və hökumət arasındakı fərq nədir?\nAnarxizm (azadlıq sosializmi) dövlətin sinfi nəzəriyyəsinə söykənir. Bakunin dediyi kimi:\n"Dövlət həmişə imtiyazlı bir sinfin varisi olmuşdur: kahinlik, zadəganlıq, burjuaziya və nəhayət, hər bir sinif tükəndikdən sonra bürokratik sinif."\nDeməli, dövlət kütləvi idarəetmədən ayrı olan və dövlət sinfi repressiyalarına malik olan yuxarıdan aşağı, bürokratik bir quruluşdur. Dövlət sektorunun işçiləri kapitalist şirkətində olduğu kimi inzibati bürokratiyaya məruz qalırlar. Hakimiyyətçi siniflərin və onların sisteminin mənafelərini qorumaq və təbliğ etmək sosial funksiyasını daha yaxşı yerinə yetirmək üçün dövlətin belə bir yuxarıdan aşağı quruluşu var.\nAncaq idarəetmə fərqli bir hekayədir. Dövlət cəmiyyətdə idarəetmənin yalnız bir formasıdır. Dövlətlər yalnız beş-altı min ildir mövcuddur.\nLiberal bir sosialist cəmiyyətində institutlar özünüidarəetmə əsasında qurulur - qərarlarına lazımi qədər nəzarət edən insanlar. Beləliklə, buna ictimai işlərin kütləsi vasitəsilə özünüidarəetmə və bütövlükdə iqtisadiyyatın sakinlər, istehlakçılar və ətraf mühitə təsiri baxımından təsir göstərməsi daxildir.\nÖzünü idarə edən hökumət strukturları məclislərin demokratiyasına və geri çevrilə bilən nümayəndələrin daha böyük məclislərə və ya qurultaylara seçilməsinə köklənəcəkdir, məsələn: Məsələn, həmkarlar ittifaqı birlikləri, bütün bir bölgədəki işçilərin konqresləri, sakinləri təmsil edən nümayəndə heyətinin şəhər məclisləri və s. Dövlət xidmətləri tomanagerialist iyerarxiyalarına tabe olmayacaq, ancaq dövlət sektoru işçilərinin özləri tərəfindən idarə ediləcəkdir.\nBeləliklə, bu ssenaridə idarəetmə olardı, ancaq bir dövlət arasında deyil. Heç bir dövlət olmazdı, çünki idarəetməyə kütləvi nəzarət səviyyəsi sinif sistemini əngəlləyəcəkdir.\nSadəcə, dövlət hakimiyyəti olmayan bir çox hökumət var. Bir çox təşkilatın hökumətləri var. Yalnız dövlət aşağıdakı dörd səlahiyyətin qanuni istifadəsi inhisarına malikdir:\nTutma əsasən vergitutma. Çağırışa həbs və köləlik daxildir.\nBugünkü dünya bütün bu məhdudiyyətləri özündə saxlayan millət halında təşkil edilmişdir. Təbiəti Mühafizə və ya Roma Katolik Kilsəsi kimi beynəlxalq təşkilatlar bir çox qaydalara sahibdir, lakin heç bir dövlət səlahiyyətləri və üzvləri sərbəst şəkildə qoşula və ya çıxa bilməzlər. Siz dövləti sərbəst tərk edə bilməzsiniz.\nDövlət ölkədəki bütün daimi qurumlardan ibarətdir: məhkəmə sistemi, vergilər / ushaqlar, torpağın adı, kilsə, insanlar üzərində nə varsa, hamısı. Vəziyyəti maşındır.\nHökumət dövləti idarə edir, istiqamətləndirir və tənzimləyir, hakimiyyətdə olanlar bunu hansı məqsədlə qeyd etməyi qərara alırlar. Hökuməti idarə etdiklərini söyləyən insanlar bunun üçün qurduqları qaydalara uyğun olacaqlar. Hökumət sadəcə insanları idarə etmək iddiasında olan bir xalqdır.\nKimsə mənə deyə bilərmi ki, k-orta təsnifatı ilə svm təsnifatı arasındakı fərq nədir?Gərgin və gərgin olmayan dirəklər arasındakı fərq nədir?Polimer gil və polimer gil arasındakı fərq nədir?Fransız dilində "il est bon" və "il est bien" arasındakı fərq nədir?Qəhvəyi qaymaqlı soda ilə qırmızı krem soda arasındakı fərq nədir?


Həqiqi iman nədir?\nDəyərə malik olması üçün iman da, pul kimi, həqiqi olmalıdır\nHƏQİQİ İMAN sadəcə Allahın var olduğuna inanmaq demək deyil. Bu gün milyonlarla insanlar Allaha inanır, bununla belə pis əməllərdən əl çəkmirlər. Bu cür «imanı» saxta pula bənzətmək olar. Saxta pul əsil pula oxşasa da, əslində, onun heç bir dəyəri yoxdur. Bəs həqiqi iman barədə nə demək olar?\nHəqiqi iman Müqəddəs Kitabdan əldə olunan dəqiq biliklərə əsaslanan imandır. Allahdan ilham almış bu yazılar bizə Allah haqqında həqiqəti öyrədir və Onu tanımağa kömək edir. Orada Onun qanunları, niyyətləri və təlimləri açıqlanır. Bu təlimlərə aşağıdakılar daxildir:\nAllah təkdir, Ondan başqa Allah yoxdur.\nİsa Qadir Allah deyil. O, Allahın peyğəmbəridir.\nAllahın gözündə bütpərəstliyin hər bir növü pisdir.\nBəşəriyyət hökm gününün astanasındadır.\nMilyardlarla ölənlər Cənnətdə dirildiləcək.\nHəqiqi iman insanı yaxşı əməllərə təşviq edir. Yaxşı əməllər Allahı izzətləndir, bizə və başqalarına fayda gətirir. Bu əməllərə aşağıdakılar daxildir:\nAllaha ibadət etmək;\nAllahı razı salan xüsusiyyətlər, xüsusilə də məhəbbət inkişaf etdirmək;\npis fikirləri və arzuları rədd etmək;\nsınaqlara baxmayaraq, Allaha imanı qoruyub saxlamaq;\nbaşqalarına Allah haqqında öyrətmək.\nHəqiqi iman yaxşı əməllərə təşviq edir\nHəqiqi imana necə sahib olmaq olar?\nHəqiqi imanı da, əzələ kimi, inkişaf etdirmək olar\nAllahdan kömək diləyin. Musa peyğəmbər duada Allahdan xahiş etmişdi: «Yalvarıram, öz yolunu mənə agah elə ki, Səni tanıyım və gözündə lütf tapım» *. Allah onun duasını cavabsız qoymadı. Musa əsil iman nümunəsidir. Allah sizə də həqiqi imana sahib olmağa kömək edəcək.\nMüqəddəs Kitabı araşdırmaq üçün vaxt ayırın. Allahdan ilham almış Yazılar — «Tövrat», «Zəbur» və «İncil» Müqəddəs Kitaba daxil olub, dünyada ən çox dilə tərcümə olunmuş və geniş yayılmış kitabdır. Bu kitab sizdə varmı?\nMüqəddəs Yazıların məsləhətlərini həyatınızda tətbiq edin. İmanı əzələ ilə müqayisə etmək olar. Əzələnin inkişaf etməsi üçün onu məşq etdirmək lazımdır. Eynilə, siz imanınıza uyğun davrandıqca imanınız artacaq. Və belə etməklə siz Allahın məsləhətlərinin həyatınıza fayda gətirdiyinə əmin olacaqsınız. Həqiqətən də, Müqəddəs Yazılarda olan praktiki məsləhətlər insanların həyatını yaxşılığa doğru dəyişir. Gəlin bir neçə nümunəni nəzərdən keçirək.\n^ abz. 17 «Tövrat» kitabının Çıxış 33:13 ayəsinə baxın.\nHəqiqi iman nəyə əsaslanmalıdır?\nHəqiqi iman insanı hansı yaxşı əməllərə təşviq etməlidir?\nOna necə sahib olmaq olar?\nAllah Öz Kəlamının dəyişilməsinə yol verməz\nAllahın Öz Kəlamını bu günə qədər qoruyub saxladığına əmin ola bilərik. Külli-İxtiyar Allah Öz Kəlamını qorumağa qadirdir. Onun Kəlamında deyilir: «Ot quruyar, çiçək solar, amma Allahımızın sözü əbədi qalar» (Yeşaya 40:8).


Rusiyalı yazıçı dünyasını dəyişdi\n23 Yanvar 2019 15:55\nRudolf İvanov dünyasını dəyişib.\nBu barədə “Vestnik Kavkaza” nəşri xəbər verir.\nRudolf Nikolayeviç İvanov 1931-ci il mayın 18-də Pyatiqorskda anadan olub. O, 27 kitabın, 200-dən çox məqalə və oçerkin müəllifidir. Bu əsərlərin böyük bir qismi Rusiya İmperiyasının və Qafqazın tarixinə həsr edilib.\nRudolf İvanov Rusiya Yazıçılar İttifaqının və Azərbaycan Yazıçılar Birliyinin, Moskva Jurnalistlər İttifaqının üzvü, Beynəlxalq Qeyri-Dövlət İnformatlaşdırma Akademiyasının həqiqi üzvü, Azərbaycan Milli Elmlər Akademiyasının Tarix İnstitutunun və Naxçıvan Dövlət Universitetinin fəxri doktoru olub. Azərbaycanın “Dostluq” ordeni ilə təltif edilib.(AZƏRTAC)


Ağsaqqallar Şurasının sədr müavini Elmira Süleymanova FOTOLAR » NUH informasiya agentliyi\nİdman26 may 2021 23:39\nNeftçala Rayon İcra Hakimiyyətində koronavirus (COVID-19) pandemiya qaydalarına uyğun olaraq Rayon Ağsaqqallar Şurasının konfransı keçirilib.\n“Qafqazinfo” xəbər verir ki, konfransda Neftçala Rayon İcra Hakimiyyətinin başçısı Mirhəsən Seyidov, Azərbaycan Ağsaqqallar Şurasının sədr müavini, professor Elmira Süleymanova, şəhid valideynləri və Rayon Ağsaqqallar Şurasının üzvləri iştirak edib.\nKonfransdan öncə Mirhəsən Seyidov və Elmira Süleymanova Ulu Öndər Heydər Əliyevin abidəsini və Şəhidlər Xiyabanını ziyarət edərək gül dəstələri düzüblər və ruhlarına dualar oxunub.\nKonfransı giriş sözü ilə Neftçala icra başçısı Mirhəsən Seyidov açaraq, ölkənin, eləcə də rayonun ictimai-siyasi həyatında ağsaqqalların rolu və nüfuzundan danışıb, xalqımızın milli-mənəvi dəyərlərinin formalaşmasında ağsaqqal tövsiyəsi və məsləhətinin xüsusi əhəmiyyət kəsb etdiyini, xalqımızın mənəvi dünyasında, milli mentalitetində ağsaqqal, ağbirçək sözünün, xeyir-duasının həmişə ən ali həyat məramı olduğunu bildirib.\nSonra professor Elmira Süleymanova çıxış edərək, Prezident İlham Əliyevin rəhbərliyi ilə müstəqil Azərbaycanın inkişafı və qüdrətlənməsi istiqamətində həyata keçirilən genişmiqyaslı tədbirlərdən, bu işdə ağsaqqalların böyük rolundan, ölkəmizdə yaşlı nəslin nümayəndələrinə göstərilən yüksək dövlət qayğısından danışıb.\nÇıxışlarda Şuranın Nizamnamə və Əsasnaməsindən irəli gələn vəzifələr barədə məlumat verilib və tövsiyələri çatdırılıb, yeni seçiləcək heyətə uğurlar arzulanıb.\nKonfransda rayon Ağsaqqallar Şurasının üzvləri - şəhid atası Təhmasib Məlikov, Abasqulu İskəndərli, Orucəli Hüseynov və Telman Quliyev çıxış edib, onlara göstərilən diqqət və qayğıya görə Prezident İlham Əliyevə və Birinci vitse-prezident Mehriban Əliyevaya təşəkkür ediblər.\nKonfransda sonra təşkilati məsələlərə baxılıb Neftçala Rayon Ağsaqqallar Şurasının Əsasnaməsi təsdiq edilib. Əbülfəz Ağayev Ağsaqqallar Şuranın yeni sədri seçilib, həmçinin İdarə heyətinə Gülağa İmanov, Bahəddin Leysanov, Elçin Əsədov, Vidadi İsmayılov, Rəşid Manafov, Oktay Kərimov, Hüsniyyə Ələkbərova üzv seçiliblər.\nTəftiş komissiyasına isə Telman Quliyev, Abasqulu İskəndərov və Orucəli Hüseynov yeni tərkibə üzv seçiliblər.


Toylar məhdud sayda keçirilə bilər - Bu şərtlə ki... - AÇIQLAMA » AMİA.az\nToylar məhdud sayda keçirilə bilər - Bu şərtlə ki... - AÇIQLAMA\n30-04-2021 16:31 Bölmə: Manşet / Digər sayta / Gündəm / Siyasət / Redaktordan / yuxari Oxunma sayı: 1318\n“Koronavirus infeksiyası ilə bağlı tətbiq olunmuş məhdudiyyətlərdə yumşalmaların edilməsi ölkədəki sanitar-epidomolji vəziyyətlə əlaqdar olacaqdır. Əgər koronavirusa gündəlik yoluxmaların sayı sürətli azalmağa doğru gedərsə, təbii ki, yenidən yumşalmaların da edilməsinə imkan yaranacaqdır”.\nBu açıqlamanı Oxu24.com-a millət vəkili Azər Badamov edərək qeyd etdi ki, Nazirlər Kabineti yanında yaradılmış Operativ Qərargah COVİD-19 infeksiyasına yoluxmalarla bağlı gündəlik dinamikanı təhlil ediir və lazımı qərarlar qəbul edir.\n“Üzü yaya getməyi o demək deyil ki, infeksiya yayda olmayacaqdır. Türkiyədə qapanmalar aradan qaldırılmışdı. Nəticədə isə koronavirusun yeni bir dalğası gəldi və dövlət məcbur olaraq yenidən qapanmalara getməyinə qərar verdi. Yəni demək istədiyim odur ki, koronavirusa yoluxmaların azalıb-çoxalmasında ilin fəsilləri rol oynamır. Yenidən qapanmalar getməmək və tətbiq olunmuş məhdudiyyətlərdə yumşalmaların edilməsi bizim özümüzdən, yəni insanlardan asılıdır”.\nAzər Badamov deyir ki, hamı hər yerdə tibbi masakanı taxmalı, karantin rejimin tələblərinə əməl etməlidir. İnsanlar tətbiq olunmuş qapanmalardan azad olmaq istəyirlərsə peyvənd olunmağa tələsməlidirlər.\n“Bunun alternativi yoxdur. Havalar yavaş- yavaş qızmağa başlayır. Yayda hamı dənizə getmək, gəzintilərə çıxmaq istəyəcək. İnandırım sizi qapanıb evdə oturmaq heç kimin ürəyindən deyil. Ona görə hamı şüurlu şəkildə qısa bir zamanda pevənd olunmalıdır. Özüm də peyvəndin hər iki dozasını almışam . Peyvəndin heç bir yan təsirləri yoxur. İnsanları saxta məlumatlara inanmamağa və peyvəndlərin vurulmasına çağırıram ki, adi həyatımıza qayıda bilək”.\nBəs yumşalma tədbirləri aparılarsa bu hansı sahələrdə ola bilər?\n“Məhdud sayda toyların keçiriməsinə icazə verilsəydi yaxşı olardı. Çünki bir ildən çoxdur ki, qadağa tətbiq olunduğundan gənclərimiz ailə həyatını qurmurlar. Gözləyirlər ki, icazələr verilsin ki, evlənsinlər. Digər bir yumşalmanı isə orta məktəblərdə ənənəvi təhsilin tam bərpası ilə bağlı olacağını düşünürəm. Ona görə ki, məktəblər uzun zamandır bağlı olduğundan distant təhsil tədris olunur. Bu da təhsilin keyfiyyətini olduqca aşağı salmışdır. Şagirdlər də, müəllimlər də məktəb üçün darıxıblar. Bir aydan sonra məktəblərdə yay tətili başlanır. Təhsil müəssisələrində əyani formada təhsilə imkan yaradılmalıdır ki, müəllimlər heç olmasa şagirdlərə yay tapşırıqlarını verə bilsinlər”.